Proposta għal DIRETTIVA UE TAL-PARLAMENT EWROPEW U TAL-KUNSILL Dwar proċeduri komuni għall-għoti u l-irtirar tal-istatus ta' protezzjoni internazzjonali (Tfassil mill-ġdid) /* KUMM/2011/0319 finali */





L-ispjegazzjoni dettaljata tal-proposta emendata tal-Kummissjoni qed tiġi ppreżentata b’paragun mal-proposta tal-Kummissjoni tal-2009 li temenda d-Direttiva 2005/85/KE. Artikolu 1 Ma kienx hemm tibdil meta mqabbel mal-proposta tal-2009. Artikolu 2 Meta mqabbel mal-proposta tal-2009, l-Artikolu nbidel fir-rigward ta': (d) Id-definizzjoni ta’ applikanti li jkunu jeħtieġu garanziji proċedurali speċjali: (i) tintroduċi terminu iktar preċiż, prinċipalment “l-applikant li jeħtieġ garanziji proċedurali speċjali”, li jirrifletti aħjar li l-ħtiġijiet speċjali li jridu jitqiesu għall-iskopijiet tad-Direttiva dwar il-Proċeduri tal-Asil, (ii) tintroduċi l-każijiet ta’ orjentazzjoni sesswali u ta’ identità tal-ġeneru fejn jista’ jkun li l-applikanti jkunu jeħtieġu ġaranziji proċedurali minħabba li, inter alia, fl-eżaminazzjoni tal-applikazzjoni u b’mod speċjali fl-intervista personali jrid ikun żgurat li l-applikant ikun jista’ jippreżenta l-każ tiegħu/tagħha, u (iii) toffri kjarifika dwar in-natura ta’ xi motivazzjonijiet billi tibdel it-terminu "problemi ta' saħħa mentali" bit-terminu "mard fiżiku serju, mard mentali jew disturbi post-trawmatiċi". (n) Il-proposta modifikata testendi l-ambitu tat-terminu “rappreżentant” sabiex tiċċara li mhux biss persuna imma anki organizazzjoni tista' tirrappreżenta b'mod legali lil minorenni mhux akkumpanjat, u dan jiddependi fuq is-sistema nazzjonali. (q) Din id-definizzjoni l-ġdida għal applikazzjonijiet sussegwenti hija meħtieġa biex tkun ta' appoġġ għall-kjarifika tar-regoli dwar l-applikazzjonijiet sussegwenti, fit-test kollu. Artikolu 3 Ma kienx hemm tibdil meta mqabbel mal-proposta tal-2009. Artikolu 4 Il-proposta modifikata tintroduċi tibdil sinifikanti sabiex tissimplifika r-regoli u tiffaċilita l-implimentazzjoni tagħhom. Qed jiġi ċċarat li l-awtorità determinanti għandha tkun mogħnija bil-mezzi xierqa, inkluż persunal kompetenti u suffiċjenti biex iwettaq il-kompiti tiegħu, u li l-awtorità determinanti għandha tkun mħarrġa kif xieraq. Il-proposta modifikata ġiet allinjata mar-regoli relevanti tar-Regolament li jistabbilixxi Uffiċċju Ewropew ta' Appoġġ fil-Qasam tal-Asil (Regolament (UE) 439/2010) permezz ta’ referenza għall-Artikolu 6(4)(a) sa (e) tiegħu, sabiex jiġu ssimplifikati r-regoli dwar l-attivitajiet ta' taħriġ li jeħtieġ jingħata lill-persunal. Għalhekk, dan ir-rekwiżit ta’ taħriġ jkopri l-elementi li ġejjin: (a) id-drittijiet internazzjonali tal-bniedem u l-acquis tal-Unjoni dwar l-asil, inklużi kwistjonijiet legali speċifiċi u ta’ każistika; (b) il-kwistjonijiet relatati mat-trattament ta' applikazzjonijiet għall-asil ta' minorenni u ta’ persuni vulnerabbli bi bżonnijiet speċifiċi; (c) it-tekniki tal-intervista; (d) l-użu ta' rapporti ta' esperti mediċi u legali fil-proċeduri tal-asil; (e) il-kwistjonijiet relatati mal-produzzjoni u l-użu tal-informazzjoni dwar il-pajjiżi ta' oriġini; (f) il-kundizzjonijiet tal-akkoljenza, inkluża attenzjoni speċjali mogħtija lil gruppi vulnerabbli u lil vittmi tat-tortura. F’dak li jirrigwarda l-eċċezzjonijiet tal-prinċipju ta' awtorità determinanti waħda, iddaħħal punt ġdid (b) għal każijiet fejn awtorità oħra (pereżempju għassiesa tal-fruntiera) tagħti jew tiċħad il-permess ta' dħul fit-territorju f'każ ta' proċedura fuq il-fruntiera. Ġie ċċarat li f’każijiet bħal dawn, id-deċiżjoni dwar il-permess għandha tkun imsejsa fuq l-opinjoni tal-awtorità determinanti. Din il-bidla għandha l-għan li tallinja r-regoli tad-Direttiva ma' għadd ta’ ftehimiet dwar il-kontroll tal-fruntieri fl-Istati Membri. Artikolu 5 Ma kienx hemm tibdil meta mqabbel mal-proposta tal-2009. Artikolu 6 Sabiex ikun hemm struttura iktar ċara, l-Artikolu 6 tal-proposta tal-2009 inqasam f’żewġ Artikoli: L-Artikolu 6 tal-proposta modifikata jistabbilixxi r-regoli dwar il-prinċipju ġenerali ta’ aċċess faċli u f’ħin raġjonevoli, filwaqt li l-Artikolu 7 l-ġdid jittratta l-applikazzjonijiet magħmula f’isem persuna dipendenti jew f’isem minorenni. It-terminoloġija tal-artikolu l-ġdid ġiet iċċarata meta mqabbel kemm mal-proposta tal-2009 kif ukoll mad-Direttiva attwali. Iddaħħlet distinzjoni ċara bejn it-termini “tagħmel" u “tippreżenta” fir-rigward tal-applikazzjoni għall-protezzjoni internazzjonali. B’konformità mad-definizzjoni ta’ applikazzjoni fl-Artikolu 2(b), applikazzjoni titqies li tkun "saret" hekk kif persuna mifhuma li qed titlob l-istatus ta' refuġjat jew status ta' protezzjoni sussidjarja, tagħmel talba għall-protezzjoni mingħan Stat Membru. Dan l-att ma jeħtieġ l-ebda formalità amministrattiva. Il-formalitajiet amministrattivi rilevanti jitwettqu meta l-applikazzjoni "titressaq". Skont il-paragrafu 2, l-Istati Membri għandhom jagħtu opportunità effettiva li kull persuna li tkun tixtieq tagħmel applikazzjoni biex tippreżentha mill-iktar fis, minkejja xi restrizzjonijiet prattiċi konformi mal-paragrafu 1. Fil-paragrafu 3 ġie ċċarat li t-terminu ta’ 72 siegħa għar-reġistrazzjoni japplika biss għas-sempliċi fatt li l-persuna li tkun għamlet l-applikazzjoni tiġi rreġistrata u ma jfissirx li l-applikazzjoni trid tiġi rreġistrata kompletament f’dan il-limitu ta’ żmien. Din ir-regola hija iktar ċara u iktar kompatibbli mal-partikolaritajiet tas-sistemi nazzjonali ta’ asil. Ġie ssimplifikat ir-rekwiżit li anke awtoritajiet oħrajn, li ma jkunux l-awtorità determinanti, jkunu jistgħu jiffaċilitaw l-aċċess għall-proċeduri ta’ asil. Issa huwa prinċipju ġenerali li l-persunal ta’ awtoritajiet li x’aktarx jilqgħu l-applikazzjonijiet għandu jkollu l-informazzjoni rilevanti u jingħata t-taħriġ meħtieġ biex jikkonforma mal-obbligu tal-iffaċilitar tal-aċċess għall-proċedura. Ir-referenza għal-linji gwida żviluppati mill-Uffiċċju Ewropew ta' Appoġġ fil-Qasam tal-Asil għandha l-għan li tiżgura li jkun hemm iktar armonizzazzjoni permezz ta' mezzi operazzjonali. Sabiex l-Istati Membri jkunu jistgħu jimmaniġġjaw b’mod effiċjenti l-applikazzjonijiet f’każ ta’ applikazzjonijiet simultanji minn għadd kbir ta’ ċittadini ta’ pajjiżi terzi jew ta’ ċittadini apolidi, il-proposta tagħti l-possibilità li l-iskadenza ta’ 72 siegħa titawwal sa tax-xogħol. Artikolu 7 Il-proposta modifikata tiċċara l-kundizzjonijiet li fihom minorenni jista' jagħmel applikazzjoni f'ismu proprju. Din tinkludi l-kundizzjoni li l-minorenni jkollu l-kapaċità legali li jaġixxi fi proċeduri skont il-liġi nazzjonali tal-Istat Membru kkonċernat jew permezz tal-ġenituri jew ta’ qraba adulti oħra tiegħu/tagħha. Artikolu 8 (ekwivalenti għall-Artikolu 7 tal-proposta tal-2009) Dan l-Artikolu jissimplifika r-regoli tal-Artikolu 7 ekwivalenti fil-proposta tal-2009. Din is-simplifikazzjoni għandha l-għan li tagħti iktar flessibilità lill-Istati Membri fl-implimentazzjoni ta' dawn ir-regoli. Speċjalment fir-rigward tal-interpretazzjoni tal-arranġamenti, ġie ċċarat li dawn l-arranġamenti jeħtieġ li jingħataw biss sakemm ikunu neċessarji biex jiġi ffaċilitat l-aċċess għall-proċeduri. Fi ftit kliem, l-għan huwa li l-persuni li jkunu jixtiequ jitolbu l-protezzjoni internazzjonali jkunu jistgħu jagħmlu dan. It-terminu “arranġament” jindika li l-Istati Membri għandhom diskrezzjoni wiesgħa meta jfittxu li jsibu l-aħjar metodi. Artikolu 9 (ekwivalenti għall-Artikolu 8 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 10 (ekwivalenti għall-Artikolu 9 tal-proposta tal-2009) Sabiex jiġi rifless it-twaqqif tal-Uffiċċju Ewropew ta' Appoġġ fil-Qasam tal-Asil u r-rwol tiegħu speċifiku u importanti fl-UE fl-appoġġ tal-Istati Membri f'dak li jirrigwarda l-informazzjoni affidabbli dwar il-proċeduri ta’ asil fil-pajjiżi ta’ oriġini, inbidlet id-direzzjoni tas-sekwenza bejn l-Uffiċċju u l-UNCHR. Skont il-paragrafu 3(b), f’dan l-Artikolu tħassret ir-referenza għad-dritt tal-applikant u tar-rappreżentant legali li jkollhom aċċess għal informazzjoni dwar il-pajjiż ta' oriġini. Din iddaħħlet fl-Artikolu 12(1) bħala punt ġdid (d) biex tittejjeb il-koerenza tat-test. Żdied element ieħor fil-punt (d) fil-paragrafu 3 biex ikun żgurat li l-persunal li jeżamina l-applikazzjonijiet u li jieħu d-deċiżjonijiet ikollu l-possibilità li jitlob parir dwar kwistjonijiet reliġjużi li jistgħu jkunu rilevanti f’każijiet fejn ir-refuġjati jkunu ppersegwitati minħabba raġunijiet ta’ reliġjon. Artikolu 11 (ekwivalenti għall-Artikolu 10 tal-proposta tal-2009) Żdiedu żewġ motivazzjonijiet oħra fil-paragrafu 3 biex jitqies li l-iżvelar ta’ informazzjoni partikolari dwar l-orjentazzjoni sesswali jew l-identità tas-sess jista’ jippreġudika l-interessi tal-applikant fil-każ ta' deċiżjoni waħda li tkopri l-persuni dipendenti kollha. Artikolu 12 (ekwivalenti għall-Artikolu 11 tal-proposta tal-2009) Il-paragrafi 1(a) u (f) ġew emendati. Il-proposta tistipula li l-lingwa li għandha tintuża biex l-applikant jiġi infurmat dwar il-proċedura, għandha tkun lingwa li l-applikant jifhem jew li huwa raġjonevolment mistenni li jifhem. Barra minn hekk, skont l-ittra (a), biex l-applikant ikun konxju mill-konsegwenzi tal-irtirar, huwa meħtieġ li l-Istati Membri jinfurmaw lill-applikanti dwar dawn ir-regoli fil-bidu tal-proċedura. Din is-salvagwardja hija meħtieġa minħabba l-bidliet fir-regoli dwar l-irtirar. Fil-paragrafu (1)(b) ġie ċċarat li mhux biss l-awtorità determinanti li tista' ssejjaħ lill-applikant għal intervista, imma anki awtoritajiet kompetenti oħra fil-każ ta' intervista ta' ammissibilità. Il-punt (d) ġdid fih id-dritt tal-applikanti, u jekk applikabbli, tar-rappreżentanti legali tagħhom, li jiksbu aċċess għall-informazzjoni msemmija fl-Artikolu 10(3)(b). Din il-bidla ma ddaħħalx obbligi ġodda. tneħħa mill-Artikolu 10 peress li d-dħul tal-aċċess għall-informazzjoni msemmi fl-Artikolu 10(1)(b) jiżgura iktar koerenza fl-Artikolu 12 fir-rigward tal-istruttura tat-test. Artikolu 13 (ekwivalenti għall-Artikolu 12 tal-proposta tal-2009) Il-proposta modifikata tifformula l-paragrafu 1 b’mod iktar preċiż u koerenti mingħajr ma tibdel il-kontenut tiegħu. Artikolu 14 (ekwivalenti għall-Artikolu 13 tal-proposta tal-2009) Ir-regoli dwar l-intervisti personali saru iktar flessibbli. Filwaqt li r-regola ġenerali tibqa’ li l-intervisti dwar is-sustanza ta’ applikazzjoni għandhom jitwettqu minn membru tal-persunal tal-awtorità determinanti, fil-każ li jkun hemm għadd kbir ta’ applikazzjonijiet simultanji minn ċittadini ta’ pajjiżi terzi jew minn persuni apolidi, l-Istati Membri jistgħu jippermettu li jkun hemm l-involviment ta’ persunal ta’ awtorità oħra fit-twettiq ta’ dawn l-intervisti. Madankollu, f’dan il-każ, il-persunal għandu jirċievi l-istess taħriġ li jingħata lill-persunal tal-awtorità determinanti. Din il-prattika tista’ tiġi applikata biss temporanjament, sakemm ikun għad hemm il-kundizzjonijiet. It-tielet subparagrafu tal-paragrafu 1 ġie ssimplifikat u ċċarat mingħajr ma nbidel l-obbligu li l-persuni adulti dipendenti jingħataw l-opportunità li jiġu intervistati personalment. Fil-paragrafu 2(b), it-terminu “awtorità kompetenti” nbidel b’“awtorità determinanti” sabiex ikun żgurat li fil-każ li l-applikant ma jkunx b'saħħtu jew ma jkunx jista' jattendi għall-intervista d-deċiżjoni li ma ssirx intervista personali tittieħed dejjem mill-awtorità determinanti. Artikolu 15 (ekwivalenti għall-Artikolu 14 tal-proposta tal-2009) Fil-paragrafu 3(a) ġie ċċarat li l-persuna li twettaq l-intervista għandha tkun kompetenti biex tqis iċ-ċirkostanzi personali u (minflok “jew”) ġenerali tal-applikanti sabiex tkun tista' tieħu deċiżjoni tajba. Dawn l-elementi huma konġuntivi mhux alternattivi; it-tnejn iridu jiġu sodisfatti. L-orjentazzjoni sesswali u l-identità tal-ġeneru żdiedu mal-lista ta’ eżempji ta’ ċirkostanzi li jridu jiġu kkunsidrati peress li huwa wkoll elementi li jistgħu jkunu meqjusa waqt l-intervista. Fil-paragrafu 3(a), il-kliem ġie ssimplifikat mingħajr ma nbidel il-kontentu tad-dispożizzjoni. Fil-paragrafu 3(d), ġiet ppreċiżata r-regola li min iwettaq l-intervista ma jilbisx uniformi, bl-esklużjoni ta’ uniformijiet militari jew tal-pulizija biss. Fil-paragrafu 3(e), il-kliem sar iktar preċiż. Artikolu 16 (ekwivalenti għall-Artikolu 15 tal-proposta tal-2009) Dan l-Artikolu ġie ssimplifikat biex tiġi ffaċilitata l-implimentazzjoni tiegħu mill-Istati Membri. Tneħħa r-rekwiżit li l-mistoqsijiet magħmula lill-applikant ikunu rilevanti għall-valutazzjoni peress li dan huwa diġà impliċitament kopert mir-rekwiżit li tingħata opportunità xierqa lill-applikant li jippreżenta l-elementi tal-każ. Artikolu 17 (ekwivalenti għall-Artikolu 16 tal-proposta tal-2009) Dan l-Artikolu nbidel b’mod sinifikanti meta mqabbel mal-proposta tal-2009. L-Istati Membri mhux meħtieġa li jagħmlu traskrizzjoni ta’ kull intervista personali. Skont ir-regoli proposti, jrid isir rapport dettaljat li jkun fih l-elementi kollha sostanzjali tal-intervista. L-Istati Membri jistgħu jistipulaw ukoll li ssir reġistrazzjoni awdjo jew awdjo-viżiva tal-intervista. Madankollu, anki f’dawk il-każijiet irid jitħejja rapport u r-reġistrazzjoni tinhemeż mar-rapport. L-applikant għandu jkollu l-opportunità li jagħmel xi kummenti dwar ir-rapport. Għal dak il-għan, l-applikant għandu jkun infurmat dwar il-kontenut tar-rapport fi tmiem l-intervista jew fi żmien perjodu speċifikat qabel ma l-awtorità determinanti tieħu d-deċiżjoni. It-terminu “kompletament” jindika li din l-informazzjoni għandha tinkludi l-elementi kollha tal-kontenut tar-rapport b'mod ġenerali u, jekk ikun meħtieġ, bl-għajnuna ta' interpretu. Il-proposta teħtieġ li l-Istati Membri jitolbu l-approvazzjoni tal-applikant dwar il-kontenut tar-rapport. Hemm eċċezzjoni minn din ir-regola, prinċiplament li tkun saret reġistrazzjoni awdjo jew awdjo-viżiva tal-intervista. F’dan il-każ, l-applikant għandu jkollu l-possibilità li juża r-reġistrazzjoni bħala prova fil-proċeduri ta’ appell, meta din tkun inthemżet mar-rapport bħala prova. Jekk l-applikant jirrifjuta li japprova r-rapport, dan il-fatt irid jiġi indikat fil-fajl. Madankollu, dan ir-rifjut ma jwaqqafx lill-awtorità determinanti milli tieħu deċiżjoni. Artikolu 18 (ekwivalenti għall-Artikolu 17 tal-proposta tal-2009) Il-proposta għandha l-għan li tirrevedi b’mod sinifikanti r-regoli dwar ir-rapport mediċi. It-titolu tal-Artikolu nbidel billi tneħħa t-terminu "legali" biex jiġi rifless aħjar il-kontenut ta' dan l-Artikolu. L-ewwel sentenza tal-paragrafu 1 tistabbilixxi l-prinċipju ġenerali li għandu jkun permess lill-applikant li jagħmel eżami mediku sabiex ikun jista’ jippreżenta ċertifikat mediku lill-awtorità determinanti, biex b'hekk dan isaħħaħ it-talba tiegħu/tagħha. L-ambitu ta’ dan iċ-ċertifikat mediku huma limitat; l-għan huwa li jsaħħaħ it-talba tal-applikant f'dak li jirrigwarda l-persekuzzjoni u d-danni serji. Madankollu jiġi ċċarat li ċ-ċertifikat mediku fih innifsu mhux prova tal-persekuzzjoni. L-Istati Membri jistgħu jistipulaw perjodu ta’ żmien raġjonevoli għall-preżentazzjoni taċ-ċertifikat sabiex ma jkunx hemm dewmien fl-eżaminazzjoni tad-deċiżjoni. Bil-għan li l-proċeduri jsiru iktar effettivi u effiċjenti u biex jiġu evitati l-abbuż u d-dewmien bla bżonn, din id-dispożizzjoni toffri l-possibilità li tittieħed deċiżjoni mingħajr ma jitqies iċ-ċertifikat, jekk l-istess ċertifikat ma jkunx ġie ppreżentat fil-perjodu indikat u ma jkunx hemm raġuni valida. Ċertifikat mediku jaf ikun ta’ rilevanza partikolari fl-eżaminazzjoni ta’ talba, u dan meta l-applikant ma jkunx jista' jispjega bis-sħiħ l-elementi kollha meħtieġa biex jissostanzja l-applikazzjoni tiegħu. Għal din ir-raġuni, il-paragrafu 2 jeħtieġ li l-awtorità determinanti twettaq eżami mediku fuq inizjattiva tagħha stess, u bil-kunsens tal-applikant, jekk tqis li jkun hemm raġuni li wieħed jaħseb li l-applikant ibati minn disturbi ta' stress post-trawmatiku jew minn persekuzzjoni fil-passat jew minn danni serji li ma jippermettux li huwa jkun f’qagħda li ssirlu intervista. Jekk l-applikant jirrifjuta li jsirlu l-eżami mediku, l-awtorità determinanti xorta tista' tieħu deċiżjoni. Il-paragrafu 5 l-ġdid jagħti kjarifika dwar il-kontenut tat-taħriġ li jrid jingħata mill-Istati Membri lill-persuni li jwettqu l-intervisti lill-applikanti. It-terminu "għarfien” jindika li l-għan tat-taħriġ għandu jkun li min iwettaq l-intervista jkun jaf u jkun jista’ jagħraf is-sintomi li jindikaw tortura jew problemi mediċi oħra fil-passat li jistgħu jfixklu l-kapaċità tal-applikant li jiġi intervistat. Artikoli 19-22 (ekwivalenti għall-Artikolu 18 tal-proposta tal-2009) L-Artikoli ġodda 19-22 għandhom l-għan li jirranġaw u jiċċaraw ir-regoli dwar id-dritt għall-assistenza u r-rappreżentanza legali bil-għan li dawn ir-regoli jsiru iktar flessibbli filwaqt li jiġi żgurat li l-informazzjoni legali u proċedurali tingħata bla ħlas lil min jitlobha u ma jkollux biżżejjed riżorsi. Dan huwa wieħed mill-elementi prinċipali ta’ “frontloading”. L-għażla ta’ dan il-metodu kienet appoġġjata bis-sħiħ mill-konklużjonijiet ta' proġett fir-Renju Unit, imsejjaħ "Solihull pilot", ippreżentat waqt il-Konferenza Ministerjali dwar l-Asil f'Settembru 2010. Dan il-proġett ikkonferma l-ipotesi li l-“antiċipar” tal-proċess tal-asil, b’mod partikolari billi jingħata aċċess għal servizz legali kompetenti lill-applikanti għall-asil fil-bidu tal-proċedura, iwassal għal titjib konsiderevoli fil-kwalità tal-ewwel deċiżjonijiet. Meta mqabbel mal-proposta tal-2009, it-terminoloġija nbidlet sabiex jiġi evitat li jkun hemm konfużjoni bejn it-tliet kunċetti differenti: 1. il-livell minimu ta’ għoti ta’ informazzjoni legali u proċedurali fl-ewwel istanza, 2. assistenza legali bla ħlas biex ikun żgurat li jkun hemm aċċess effettiv għall-ġustizzja fi proċeduri ta’ appell, u 3. id-dritt tal-applikanti li jikkuntattjaw konsulent legali bi spejjeż tagħhom. Sabiex ikun hemm regoli u struttura iktar ċari, l-Artikolu 18 tal-proposta tal-2009 inqasam f’erba’ Artikoli. Il-qsim ta' dawn l-Artikoli jiċċara d-distinzjoni bejn dawn il-kunċetti varji fi stadji differenti tal-proċedura. Artikolu 19 Dan l-Artikolu jistabilixxi r-regoli dwar l-għoti ta' informazzjoni legali u proċedurali mingħajr ħlas fi proċeduri ta' prim’ istanza. It-titolu tal-Artikolu għandu l-għan li jiċċara li l-Istati Membri għandhom l-obbligu li fi proċeduri ta' prim' istanza, fuq talba, jagħtu lill-applikanti l-informazzjoni legali u proċedurali bla ħlas, u dan m'għandhux jitqies bħala "assistenza u rappreżentanza legali". Għalhekk, skont is-sistemi legali nazzjonali ta’ bosta Stati Membri, biex ikun hemm konformità ma’ dan l-obbligu mhux meħtieġ li jiġi assenjat avukat għal kull applikant. Id-dispożizzjoni tistabbilixxi wkoll livell minimu ta’ għoti ta’ informazzjoni legali u proċedurali. L-ewwel nett tinkudi l-ispjegazzjoni tal-passi proċedurali, tal-mezzi, tad-drittijiet u tal-obbligi proċedurali li x'aktarx ikunu ta' rilevanza għall-kaz tal-applikant, inkluż l-obbligu ta' koperazzjoni u ta' ppreżentar tal-elementi msemmija fl-Artikolu 4 tad-Direttiva ta' Kwalifika. It-tieni, fil-każ ta’ deċiżjoni mhux favorevoli, tinkludi spjegazzjoni tar-raġunijiet fattwali, tal-motivazzjonijiet ta' liġi sostantiva u ta' raġunijiet proċedurali, sabiex l-applikant ikun jista' jieħu deċiżjoni iktar infurmata dwar jekk jagħżilx li jeżerċita d-dritt tiegħu/tagħha li jitlob rimedju effettiv. Deher li din il-kjarifika kienet neċessarja wara l-esperjenzi waqt id-diskussjonijiet dwar il-proposta preċedenti. Għandu jiġi nnutat li l-Artikolu 20(2) jikkjarifika li jekk l-Istati Membri jagħtu assistenza u/jew rappreżentanza legali bla ħlas waqt il-proċeduri fil-prim’istanza, jitqies li dan jinkludi l-elementi maħsuba fid-dispożizzjoni dwar l-informazzjoni legali u proċedurali bla ħlas. Il-paragrafu 2 jagħmel referenza għal kundizzjonijiet ulterjuri deskritti fl-Artikolu 21, li jridu jiġu applikati. Artikolu 20 It-titolu ta’ dan l-Artikolu l-ġdid jindika li l-Istati Membri għandhom jiżguraw li jingħataw assistenza u rappreżentanza legali bla ħlas fil-każ ta’ proċeduri ta’ appell. Fit-terminoloġija tal-proposta modifikata, l-assistenza u r-rappreżentanza legali bla ħlas ifissru li l-applikant jingħata għajnuna u jiġi rrappreżentat minn persuna kompetenti. fis-sistemi ta' ħafna Stati Membri dan iffisser avukat kwalifikat. Anki f’dan il-każ ġew stipulati rekwiżiti minimi li jinkludu l-preparazzjoni ta’ dokumenti proċedurali u l-parteċipazzjoni fis-seduta quddiem il-qorti jew tribunal. Din tal-aħħar hija limitata għal proċeduri ta' appell tal-ewwel grad. F’istanzi oħrajn din id-Direttiva ma torbtox lill-Istati Membri biex jipprovdu assistenza u rappreżentanza legali bla ħlas. Peress li r-rekwiżiti minimi f’din id-dispożizzjoni jinkludu kemm l-għajnuna (il-preparazzjoni tad-dokumenti) kif ukoll ir-rappreżentanza (id-dehra fis-seduti), ġie ċċarat li din id-dispożizzjoni tkopri kemm l-assistenza "u" (minflok “u/jew”) ir-rappreżentanza legali. Il-paragrafu 2 jirreferi għall-prattika ta’ bosta Stati Membri fejn diġà teżisti l-assistenza u/jew ir-rappreżentanza legali bla ħlas (mogħtija minn avukati) fi proċeduri tal-prim’istanza (jiġifieri proċeduri amministrattivi quddiem l-awtorità determinanti. Dan il-paragrafu jadatta għas-sistemi tagħhom billi jiċċara li f’dan il-każ dawn l-Istati Membri m’għandhomx għalfejn jipprovdu l-informazzjoni legali u proċedurali maħsuba fl-Artikolu 19 b’mod addizzjonali peress li l-assistenza u r-rappreżentanza legali minn avukat diġà jkopru dawn il-ħtiġijiet. Il-paragrafu 3 jiddeskrivi l-possibilità li jkun hemm 'l hekk imsejjaħ "test ta' mertu". Dan ifisser li l-Istati Membri jistgħu jagħmlu dispożizzjoni biex l-assistenza u r-rappreżentanza legali bla ħlas ma tkunx disponibbli għal applikanti li jidher li l-appell tagħhom m'għandu l-ebda prospett tanġibbli ta’ suċċess. Madankollu, dan irid jiġi vvalutat minn qorti jew tribunal u mhux mill-awtorità determinanti. It-tieni subparagrafu jillimita l-applikazzjoni tat-test ta’ mertu billi jirreferi għall-Artikolu 47 tal-Karta tad-Drittijiet Fundamentali tal-UE li jistipula li min ikollu nuqqas ta' riżorsi għandu jingħata l-assistenza legali sakemm din tkun meħtieġa biex jiġi żgurat li jkun hemm aċċess effettiv għall-ġustizzja. Għalhekk, dan is-subparagrafu għandu jinqara flimkien mal-Artikolu 21(2)(c) tad-Direttiva li jistipula r-regola ġenerali li l-informazzjoni legali u proċedurali bla ħlas fil-prim'istanza u l-assistenza u r-rappreżentanza legali bla ħlas fil-proċeduri ta’ appell jistgħu jingħataw biss lil min ikollu nuqqas ta’ riżorsi. Artikolu 21 Dan l-Artikolu jistipula l-kundizzjonijiet ġenerali applikabbli fil-każijiet ta' għoti ta' għajuna legali u informazzjoni proċedurali bla ħlas u assistenza u rappreżentanza legali bla ħlas. Il-paragrafu 1 ġdid għandu l-għan li joffri diskrezzjoni wiesgħa lill-Istati Membri dwar kif għandhom jikkonformaw ma’ dawn l-obbligi. Il-ħatra ta’ avukat hija kkunsidrata bħala soluzzjoni standard, madankollu l-Istati Membri jistgħu jikkonformaw mal-obbligi tagħhom skont l-Artikoli 19 u 20 permezz ta' OMG jew uffiċjali statali jew permezz ta’ servizzi statali speċjalizzati. Din id-dispożizzjoni hija adatta għal sistemi eżistenti ta’ bosta Stati Membri. Artikolu 22 Dan l-Artikolu jżomm id-dritt tal-applikant li jikkonsulta ma’ avukat fl-istadji kollha tal-proċedura. Id-distinzjoni prinċipali bejn id-dispożizzjonijiet ta’ dan l-Artikolu u d-dispożizzjonijiet tal-Artikoli 19-21 hija li dan l-Artikolu jkopri biss id-dritt li l-applikant jikkuntattja avukat bi spejjeż tiegħu. Ġie stipulat ukoll li l-Istati Membri jistgħu jippermettu li dawn is-servizzi jingħataw minn organizzazzjonijiet mhux governattivi. Artikolu 23 (ekwivalenti għall-Artikolu 19 tal-proposta tal-2009) Il-proposta modifikata tintroduċi bidla f’dak li jirrigwarda l-aċċess għall-informazzjoni fi proċeduri li jikkonċernaw kunsiderazzjonijiet ta’ sigurtà nazzjonali. Bil-għan li jiġu rispettati l-prinċipju ta’ ugwaljanza tal-partijiet u l-każistika kostanti, qed tingħata l-possibilità li fil-każijiet ta' sigurtà nazzjonali l-Istati Membri jkunu jistgħu jagħtu aċċess għall-fajls biss lil servizzi speċjalizzati tal-istat (avukati). Din id-dispożizzjoni għandha l-għan li tiżgura li l-applikant ikun rappreżentat kif xieraq filwaqt li ma tiġix żvelata informazzjoni sensittiva jew kunfidenzjali. Ir-regoli jippermettu li r-rappreżentant (Uffiċjal Statali, avukat) ma jkollux kuntatt mal-applikant. Artikolu 24 (ekwivalenti għall-Artikolu 20 tal-proposta tal-2009) Il-proposta modifikata għandha l-għan li tissimplifika d-dispożizzjonijiet dwar perusni bi bżonnijiet speċjali. Għandha l-għan li tistipula l-prinċipji u tippermetti lill-Istati Membri li jsibu iktar metodi xierqa. L-ewwel nett, b’konformità mad-definizzjoni fl-Artikolu 2(d), it-titolu tal-Artikolu jikkjarifika li għall-iskopijiet ta’ din id-Direttiva jeħtieġ li l-proċeduri jqisu s-sitwazzjoni speċifika tal-applikanti li jkollhom bżonn garanziji proċedurali speċjali. Dan sar b'mod partikolari biex jiġi kkjarifikat li l-ħtiġijiet ta' proċeduri speċjali u ta' akkoljenza speċjali jistgħu jkunu differenti. L-ewwel paragrafu jistipula li l-applikanti li jkunu jeħtieġu garanziji proċedurali speċjali jiġu identifikati fil-ħin. Din id-dispożizzjoni hija kompletament konformi mad-dispożizzjonijiet rilevanti tal-proposta modifikata tad-Direttiva dwar il-Kundizzjonijiet tal-Akkoljenza; L-Istati Membri jistgħu jużaw il-mekkaniżmu deskritt fl-Artikolu 22 tal-proposta modifikata ta’ dik id-Direttiva. Il-proposta tagħti diskrezzjoni wiesgħa lill-Istati Membri f'dak li jirrigwarda l-metodi ta' identifikazzjoni tal-applikanti li jkunu jeħtieġu garanziji proċedurali speċajali, jekk dan il-fatt jidher waqt il-proċeduri. B'mod partikolari dan jista' jkun fil-każ ta' disturbi trawmatiċ li jidhru biss fuq perjodu ta' żmien. It-tieni paragrafu jiddeskrivi, f’termini ġenerali, il-prinċipju li l-applikanti bi ħtiġijiet ta' garanziji proċedurali speċjali għandhom jingħataw żmien biżżejjed u appoġġ rilevanti biex ikunu jistgħu jippreżentaw l-elementi fl-applikazzjoni. Din ir-regola għandha l-għan li tipprovdi l-ogħla livell ta' flessibilità lill-Istati Membri biex isibu l-metodi attwali biex jimplimentaw din id-dispożizzjoni f'każijiet varji. Artikolu 25 (ekwivalenti għall-Artikolu 21 tal-proposta tal-2009) Essenzjalment, il-proposta modifikata testendi l-obbligu tar-rappreżentant biex jassisti minorenni mhux akkumpanjat. L-ambitu tal-għajnuna ġie ċċarat u mwessa' proprju bil-ħsieb tal-ħtiġijiet proċedural speċjali tal-minorenni mhux akkumpanjati. Issa d-dispożizzjoni titlob li r-rappreżentant jgħin lill-minorenni biex jippermettilu li jibbenefika mid-drittijiet kollha u li jikkonforma mal-obbligi kollha f'din id-Direttiva. Ir-rekwiżit ta’ imparzjalità tneħħa peress li r-rappreżentant għandu jaġixxi fl-interess tal-minorenni mhux akkumpanjat; madankollu, ġie speċifikat li r-rappreżentant għandu jaġixxi skont il-prinċipju tal-aħjar interess tat-tifel jew tifla. Il-paragrafu 2(b) tneħħa peress li l-fatt li minorenni jkun miżżewweġ jew kien miżżewweġ ma jfissirx, fih innifsu, li m’għandhux bżonn assistenza. Dan jirrifletti l-possibilità ta’ każijiet ta’ żwieġ sfurzat. Fil-paragrafu 3(a), ir-rekwiżit li l-intervista għandha ssir minn persuna li għandha l-għarfien neċessarju tal-ħtiġijiet speċjali tal-minorenni ġie estiż biex jinkludi wkoll l-intervisti ta' ammissibilità. Il-paragrafu 4 jikkjarifika li l-informazzjoni legali u proċedurali se tingħata mhux biss lill-minorenni mhux akkumpanjat imma wkoll lir-rappreżentant tiegħu/tagħha u dan japplika wkoll fil-każ ta' rtirar ta' status, b'hekk jiġu koperti l-proċeduri kollha skont din id-Direttiva. Il-paragrafu 5 jintroduċi bidla f’dak li jirrigwarda l-eżaminazzjonijiet mediċi tal-minorenni biex tiġi ddeterminata l-età sabiex jekk l-eżami mediku ma jwassalx għal konklużjoni ċara f'dan ir-rigward, l-applikant jitqies li hu minorenni. Il-paragrafu 6 jeskludi l-possibilità li jiġi applikat “test ta’ mertu" fir-rigward tad-dispożizzjoni ta’ assistenza u rappreżentanza legali bla ħlas sabiex jiġi żgurat li l-interessi tal-applikanti minorenni mhux akkumpanjati jiġu mħarsa. Artikolu 26 (ekwivalenti għall-Artikolu 22 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 27 (ekwivalenti għall-Artikolu 23 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 28 (ekwivalenti għall-Artikolu 24 tal-proposta tal-2009) Dan l-Artikolu jipprovdi l-possibilità li applikazzjoni tiġi rrifjutata fuq il-bażi li tkun infondata, jekk titqies b'mod impliċitu li ġiet irtirata bil-kundizzjoni li l-applikazzjoni kienet eżaminata kif xieraq wara intervista personali. Il-paragrafu 2 jipprovdi l-possibilità li l-applikanti jerġgħu jagħmlu applikazzjoni ġdida wara li kien hemm irtirar impliċitu u l-każ kien twaqqaf. Bħala regola ġenerali, din l-applikazzjoni l-ġdida ma tkunx tista’ titqies bħala applikazzjoni sussegwenti. Bħala konsegwenza, ma tistax titqies mhux ammissibbli fuq il-bażi li ma fihiex elementi ġodda. Madankollu, jekk l-applikant jerġa' jippreżenta ruħu iktar minn sena wara li l-applikazzjoni preċedenti tkun ġiet meqjusa rtirata, id-Direttiva ma tobbligax lill-Istati Membri li jerġgħu jiftħu l-każ u jistgħu jipproċessaw l-applikazzjoni l-ġdida bħala applikazzjoni sussegwenti. Dawn id-dispożizzjonijiet jipprovdu l-għodda fil-ġlieda kontra l-applikazzjonijiet ripetuti u magħmula b'abbuż. Artikolu 29 (ekwivalenti għall-Artikolu 25 tal-proposta tal-2009) Il-formulazzjoni tal-paragrafu 1(a) ġiet allinjata ma’ artikoli oħrajn tad-Direttiva imma ma tibdilx il-kontenut tad-dispożizzjoni. Artikolu 30 (ekwivalenti għall-Artikolu 26 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 31 (ekwivalenti għall-Artikolu 27 tal-proposta tal-2009) Il-proposta modifikata tintroduċi għadd ta’ tibdil f’dak li jirrigwarda l-proċedura ta’ eżaminazzjoni fil-prim' istanza u fi proċeduri mħaffa. It-tibdil għandu l-għan li jakkomoda l-partikularitajiet tas-sistemi nazzjonali tal-Istati Membri u li jiżgura li jkun hemm mezzi iktar flessibbli u effiċjenti biex jiġi trattat l-abbuż. Il-paragrafu 3 żamm l-iskadenza ġeneral ta’ sitt xhur għall-konklużjoni tal-proċedura fi prim’ istanza. Madankollu, iddaħħlu żewġ eċċezzjonijiet addizzjonali, prinċiplament meta għadd kbir ta' applikanti jippreżentaw l-applikazzjoni tagħhom simultanjament u meta l-awtorità determinanti ma tkunx f'pożizzjoni li tirrispetta l-iskadenza minħabba nuqqas min-naħa tal-applikant li jikkonforma mal-obbligi tiegħu/tagħha. L-Istati Membri jistgħu wkoll jippostponu l-konklużjoni tal-proċedura fil-każ li l-awtorità determinanti ma tkunx tista' tieħu deċiżjoni minħabba xi sitwazzjoni inċerta fil-pajjiż tal-oriġini, li tkun mistennija li tkun waħda temporanja. F’dan il-każ, l-Istati Membri jistgħu jaqbżu l-limitu ta’ sitt xhur u sitt xhur addizzjonali. Madankollu, l-applikant għandu jibqa’ jkollu l-istatus ta’ applikant. Ir-raġunijiet għall-prijoritizzazzjoni ma ġewx emendati sabiex id-Direttiva tiġi allinjata mal-proposta modifikata tad-Direttiva dwar il-Kundizzjonijiet tal-Akkoljenza: L-Istati Membri jistgħu jagħtu prijorità lil xi eżaminazzjoni meta l-applikant ikun vulnerabbli. It-terminoloġija ġiet irranġata wkoll għat-terminu l-ġdid “applikanti li jkunu jeħtieġu garanziji proċedurali speċjali”. Il-minorreni mhux akkumpanjati ssemmew espressament bħala każ ta' meta l-prijoritizzazzjoni tista' tkun partikolarment iġġustifikata. Il-paragrafu 6 jikkjarifika li r-raġunijiet f'dan il-paragrafu jistgħu jintużaw kemm fi proċeduri aċċelerati kif ukoll għall-eżaminazzjoni fuq il-fruntiera. Din il-bidla tagħmel adattament għas-sistemi nazzjonali tal-Istati Membri li japplikaw il-proċedura ġenerali fuq il-fruntieri. Madankollu, il-lista ta’ każijiet li jistgħu jitħaffu jew li jistgħu jiġu eżaminati fuq il-fruntiera għadha waħda eżawrjenti. Iddaħħlu żewġ raġunijiet għall-proċeduri aċċelerati (u għall-proċedura fuq il-fruntiera): (e) id-dħul mill-ġdid tal-punt (g) tad-Direttiva tal-2005. Din ir-raġuni għandha l-għan li tipprovdi l-possibilità li l-każijiet ta’ abbuż jiġu trattati b’effiċjenza. Il-formulazzjoni ġiet irranġata, b’hekk tistipula li din ir-raġuni tista’ tintuża meta l-applikant ikun iddikjara l-falz jew għamel dikjarazzjonijiet li probbabilment huma foloz u li jikkontradixxu xi informazzjoni vverifikata sew dwar il-pajjiżi ta' oriġini. Din il-bidla għandha l-għan li żżid element objettiv ma’ din ir-raġuni. (g) jerġa' jiddaħħal il-punt (m) tad-Direttiva 2005 li jirrigwarda każijiet ta' theddid għas-sigurtà nazzjonali jew għall-ordni pubbliku. Ġie ċċarat li l-applikazzjoni tista’ tkun imħaffa jekk ikun hemm raġunijiet serji biex l-applikant jitqies ta' periklu għas-sigutà nazzjonali. Il-paragrafu 7 tal-proposta tal-2009 tħassar. Ir-rekwiżit li permezz tiegħu jiġi żgurat li ssir eżaminazzjoni xierqa u kompleta tpoġġa fil-paragrafu 7 l-ġdid. Tħassru r-regoli dwar applikazzjonijiet manifestament infondati peress li ddaħħal mill-ġdid l-Artikolu 28 tad-Direttiva tal-2005 li jkopri dawn ir-regoli. Artikolu 32 (ekwivalenti għall-Artikolu 28 tad-Direttiva tal-2005) Dan l-Artikolu huwa l-ekwivalenti tal-Artikolu 28 tad-Direttiva tal-2005. Il-bidla fil-kontenut tirrigwarda l-każijiet ta’ sigurtà nazzjonali peress li din hija l-unika raġuni li ma tistax titqies manifestament infondata, peress li f’każijiet bħal dawn ir-raġuni għat-tħfaffif ma tkunx imsejsa fuq il-kunsiderazzjoni li t-talba hija infondata. L-Artikolu 28 tal-proposta tal-2009 tħeħħa peress li kien ikopri l-istess regoli. Artikolu 33 (ekwivalenti għall-Artikolu 29 tal-proposta tal-2009) Il-punt (d) ġie emendat minħabba li t-terminu “identiku” kien restrittiv ħafna u għalhekk l-applikazzjoni ta' din ir-raġuni għall-inammissibilità kienet impossibbli fil-prattika u inkompatibbli mar-regoli dwar l-applikazzjonijiet sussegwenti li suppost kellha taqdi. Il-proposta modifikata tiċċara li din ir-raġuni ta’ inammissibilità tista’ tintuża jekk ma jkunx hemm elementi ġodda fil-każ ta’ applikazzjoni sussegwenti. Għalhekk ir-rabta ma’ applikazzjonijiet sussegwenti (u d-definizzjoni tagħhom) ġiet ikkjarifikata. Artikolu 34 (ekwivalenti għall-Artikolu 30 tal-proposta tal-2009) Ir-regoli ġew allinjati mar-regoli ġenerali dwar l-intervista personali. Dan jikkonċerna r-rekwiżit li min iwettaq l-intervista m’għandhux jilbes unformi militari jew ta’ xi korp ta' infurzar tal-liġi. Artikolu 35 (ekwivalenti għall-Artikolu 31 tal-proposta tal-2009) Il-proposta modifikata tipprevedi espliċitament li l-applikant għandu jitħalla jikkontesta l-applikazzjoni tal-kunċett tal-ewwel pajjiż ta' asil fiċ-ċirkostanzi partikolari tiegħu/tagħha. Artikolu 36 (ekwivalenti għall-Artikolu 34 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 37 (ekwivalenti għall-Artikolu 33 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 38 (ekwivalenti għall-Artikolu 32 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 39 (ekwivalenti għall-Artikolu 38 tal-proposta tal-2009) Għall-koerenza, qed jiżdied il-paragrafu ġdid 6 li jitlob li l-Istati Membri jinfurmaw lill-Kummissjoni perjodikament dwar il-pajjiżi li fir-rigward tagħhom jiġi applikat il-kunċett ta' pajjiż terz Ewropew bla periklu. Dan jikkorrispondi ma’ obbligu ekwivalenti marbut ma’ pajjiżi terzi bla periklu. Artikolu 40 (ekwivalenti għall-Artikolu 35(1)-(7) u (9) tal-proposta tal-2009) Ir-regoli dwar l-applikazzjonijiet ripetuti jew sussegwenti ġew iċċarati b’mod sinifikanti sabiex ikun żgurat li jkun hemm immaniġġjar effiċċjenti ta’ talbiet bħal dawn. Definizzjoni tat-terminu “applikazzjonijiet sussegwenti” tipprovdi ambitu ċar għal dawn ir-regoli. Applikazzjoni sussegwenti tista’ titqies inammissibbli jekk ma jkunx hemm elementi ġodda li jżidu b’mod sinifikanti l-possibilità li l-applikant jikkwalifika għall-istatus ta’ protezzjoni internazzjonali. L-eżerċizzju ta’ elementi ġodda jrid jiġi vverifikat permezz ta’ eżami preliminari. Fil-każ li jkun hemm elementi ġodda, l-applikazzjoni susseggwenti tkun trid tiġi eżaminata b’konformità mar-regoli ġenerali. Ġie ċċarat li jekk ma jkunx hemm elementi ġodda, l-applikazzjoni titiqies inammissibbli. Ir-regoli dwar applikazzjonijiet sussegwenti jistgħu jiġu applikati wkoll fil-każ li minorenni mhux miżżewweġ jippreżenta applikazzjoni separata. Artikolu 41 (ekwivalenti għall-Artikolu 35(8)-(9) tal-proposta tal-2009) Il-kontenut ta’ dawn ir-regoli ma nbidilx iżda t-test ġie strutturat mill-ġdid biex ikun żgurat li jkun hemm iktar ċarezza. Artikolu 42 (ekwivalenti għall-Artikolu 36 tal-proposta tal-2009) Il-paragrafu 3(b) tħassar peress li huwa żejjed. Din ir-regola hija koperta bl-Artikolu 40(3). Artikolu 43 (ekwivalenti għall-Artikolu 37 tal-proposta tal-2009) Dan l-Artikolu ma nbidilx. Madankollu, il-bidliet fl-Artikolu 31 u 33 jestendu l-ambitu tal-applikabilità ta' dan l-Artikolu permezz ta' referenzi. Ir-raġunijiet addizzjonali għall-proċeduri aċċelerati jippermettu lill-Istati Membri li jeżaminaw dawn il-każijiet anki fi proċeduri fuq il-fruntiera. Il-bidliet fir-regoli dwar l-inammissibilità tat-talbiet li ma jkollhomx elementi ġodda jippermetti wkoll li jkun hemm użu iktar wiesa’ tal-proċeduri fuq il-fruntiera. Artikolu 44 (ekwivalenti għall-Artikolu 39 tal-proposta tal-2009) Ma kienx hemm tibdil meta mqabbel mal-proposta tal-2009. Artikolu 45 (ekwivalenti għall-Artikolu 40 tal-proposta tal-2009) Il-paragrafu 4 inbidel. L-Istati Membri jistgħu jiddeċiedu li l-istatus ta' protezzjoni internazzjonali jista' jintemm bil-liġi jekk il-benefiċjarju tal-protezzjoni internazzjonali jkun sar ċittadini ta' dak l-Istat Membru. Artikolu 46 (ekwivalenti għall-Artikolu 41 tal-proposta tal-2009) Essenzjalment ir-regoli dwar id-dritt għal rimedju effettiv inżammu sabiex ikun żgurat li jkun hemm konformità mal-każistika kostanti tal-Qorti tal-Ġustizzja tal-Unjoni Ewropea u tal-Qorti Ewropea tad-Drittijiet tal-Bniedem. Il-bidliet jikkonċernaw l-elementi li ġejjin: Fil-paragrafu 5 ġie ċċarat li l-applikant għandu jkollu d-dritt li jibqa’ fit-territorju tal-Istat Membru sad-data tal-iskadenza għall-appell. Fil-paragrafu 6 żdiedet raġuni oħra fil-każijiet meta ma jkunx hemm effett sospensiv awtomatiku: dan hu l-każ meta l-applikazzjoni tkun tqieset mhux ammissibbli minħabba li l-istatus ta' refuġjat ikun diġà ingħata minn Stat Membru ieħor. Ġie ċċarat li jista’ jkun hemm eċċezzjonijiet mill-prinċipju ta’ sospensjoni awtomatika biss fil-każ meta japplikaw ir-raġunijiet għal proċeduri aċċelerati jew ta’ inammissibilità. Bħala konsegwenza tal-estensjoni tar-raġunijiet għall-proċeduri aċċelerati skont l-Artikolu 31(6), dan il-paragrafu għandu ambitu usa’ minn dak tal-proposta tal-2009. Fil-paragrafu 9 tneħħa l-obbligu li jiġu stipulati skadenzi għall-qrati biex jieħdu deċiżjoni fl-appell, u dan sabiex ikun iktar adattat għall-partikolaritajiet tas-sistemi nazzjonali ġudizzjarji. Il-paragrafu 5 tad-Direttiva tal-2005 tħassar biex ikun żgurat li jkun hemm konsistenza mal-paragrafu 2 u mad-Direttiva ta’ Kwalifika. MEMORANDUM TA’ SPJEGAZZJONI 1. Kuntest tal-Proposta 1.1. Raġunijiet u għanijiet tal-proposta Kif imħabbar fil-Pjan Politiku dwar l-Asil[1], fil-21 ta' Ottubru 2009, il-Kummissjoni ppreżentat proposta li temenda d-Direttiva tal-Kunsill 2005/85/KE tal-1 ta' Diċembru 2005 dwar standards minimi għal proċeduri fl-Istati Membri għall-għoti u l-irtirar tal-istatus ta' rifuġjat[2] (minn hawn 'il quddiem – id-Direttiva dwar il-Proċedura tal-Asil). Il-proposta ġiet ippreparata fuq il-bażi ta' evalwazzjoni tal-applikazzjoni tad-Direttiva attwali fl-Istati Membri. Hi inkorporat ukoll ir-riżultati ta' proċess ta' konsultazzjoni wiesa' mal-Istati Membri, il-Kummissarju Għoli għar-Rifuġjati tan-Nazzjonijiet Uniti, organizzazzjonijiet mhux governattivi u partijiet interessati oħra rilevanti. L-informazzjoni dwar l-implimentazzjoni ta' din id-Direttiva ġiet konsegwentement konsolidata bħala Rapport ta' Evalwazzjoni[3], ippubblikat f'Settembru 2009, li l-konklużjonijiet tiegħu jsaħħu aktar l-argumenti favur il-proposta. Fis-6 ta' April 2011, il-Parlament Ewropew adotta pożizzjoni tal-ewwel qari dwar il-proposta tal-Kummissjoni li appoġġat b'mod ġenerali l-emendi proposti. Il-proposta ġiet diskussa wkoll fil-Kunsill, l-iktar taħt il-Presidenza Spanjola tal-2010. Madankollu, id-diskussjonijiet kienu diffiċli u l-Kunsill ma setax jilħaq pożizzjoni. Billi ppreżentat il-proposta emendata, il-Kummissjoni biħsiebha tuża d-dritt tagħha ta' inizjattiva biex issaħħaħ il-ħidma biex tintlaħaq Sistema Ewropea Komuni tal-Asil vera li minnha se jibbenefikaw bl-istess mod l-Istati Membri u r-rifuġjati. Il-Kummissjoni għandha responsabbiltà ekonomika biex tipprovdi opportunitajiet reali sabiex l-Unjoni tirrispetta l-impenn tagħha stabbilit fil-Programm ta' Stokkolma biex tikseb s-Sistema Ewropea Komuni tal-Asil sal-2012. L-adozzjoni tal-emenda tad-Direttiva dwar ir-Residenza fit-Tul li tkopri l-benefiċjarji tal-protezzjoni internazzjonali tat spinta qawwija lejn din id-direzzjoni. Proċedura tal-asil komuni għandha tkun mgħaġġla u ġusta. Sabiex tikseb dawn l-għanijiet, il-Kummissjoni baqgħet tiġbor l-għarfien dwar kif tikkonsolida l-aħjar prattiki nazzjonali u tiġborhom flimkien f'sistema li tkun koerenti u faċli biex timplimentaha fl-Unjoni kollha. Il-proposta emendata tiġbor flimkien l-għarfien u l-esperjenza addizzjonali miksuba matul id-diskussjonijiet dwar il-proposta preċedenti. Is-sistema proposta fil-proposta emendata hija kemm effiċjenti kif ukoll protettiva. Hija kost-effettiva u tgħin titratta talbiet abbużivi potenzjali. Hi tiggarantixxi li l-applikazzjonijiet se jiġu trattati bl-istess mod fl-Istati Membri kollha. Hi tirrispetta bis-sħiħ id-drittijiet fundamentali u l-ġurisprudenza relatata li qed tiżviluppa, u b'hekk tgħin ukoll tiżgura li hi tista' tirreżisti rikors quddiem il-qrati. Fl-istess ħin, hija flessibbli biżżejjed biex takkomoda l-partikularitajiet tas-sistemi legali nazzjonali. Ir-regoli li jiffurmawha huma kkjarifikati u ssimplifikati biex jiżguraw implimentazzjoni effettiva. Il-proposta emendata għandha titqies flimkien mal-proposta emendata dwar id-Direttiva dwar il-Kundizzjonijiet ta' Akkoljenza. Dik il-proposta inter alia għandha l-għan li tiżgura standards ta' akkoljenza aħjar u aktar armonizzati għal dawk li qed ifittxu asil fl-Unjoni. Il-proposta emendata tirrilata wkoll mar-Regolament li jistabbilixxi l-Uffiċċju Ewropew ta' Appoġġ fil-Qasam tal-Asil (EASO) adottat fid-19 ta' Mejju 2010. Issa li l-EASO beda l-attivitajiet tiegħu, jista' jiġi previst rwol aktar speċifiku għalih biex jagħti appoġġ lill-Istat Membri b'implimentazzjoni aktar effiċjenti tar-regoli komuni. 1.2. Il-kuntest ġenerali Il-proposta tal-2009 u din il-proposta emendata huma parti minn pakkett leġiżlattiv li għandu l-għan li jistabbilixxi Sistema Ewropea Komuni tal-Asil (SEKA). B'mod partikolari, fl-2008, flimkien mal-proposta li temenda d-Direttiva dwar il-Kundizzjonijiet ta' Akkoljenza, il-Kummissjoni adottat ukoll proposti li jemendaw ir-Regolamenti ta' Dublin u tal-EURODAC. Fl-2009, il-Kummissjoni adottat proposti li jemendaw il-Proċeduri tal-Asil u d-Direttivi dwar il-Kwalifika. Fl-aħħar, l-Uffiċċju Ewropew ta' Appoġġ fil-Qasam tal-Asil ġie stabbilit minn Regolament tad-19 ta' Mejju 2010 sabiex iżid il-koordinazzjoni tal-kooperazzjoni operattiva bejn l-Istati Membri sabiex ir-regoli komuni fil-qasam tal-asil ikunu implimentati b'mod effettiv. Dan il-pakkett leġiżlattiv huwa konformi mal-Patt Ewropew tal-2008 dwar l-Immigrazzjoni u l-Asil,[4] li kkonferma mill-ġdid l-għanijiet tal-Programm tal-Aja, u talab lill-Kummissjoni biex tippreżenta l-proposti li jistabbilixxu, mhux aktar tard mill-2012, proċedura unika tal-asil li tinkludi l-garanziji komuni. Fl-istess qafas, il-programm ta' Stokkolma adottat mill-Kunsill Ewropew, fil-laqgħa tiegħu tal-10-11 ta' Diċembru 2009, enfasizza l-ħtieġa li tiġi stabbilita "żona komuni ta' protezzjoni u solidarjetà bbażata fuq proċedura komuni tal-asil u status uniformi għal dawk li ngħataw protezzjoni internazzjonali" bbażata fuq "standards ta' protezzjoni għolja" u "proċeduri ġusti u effettivi" sal-2012". B'mod partikolari, il-Programm ta' Stokkolma afferma li n-nies li għandhom bżonn il-protezzjoni internazzjonali għandhom ikunu żgurati aċċess għall-proċeduri tal-asil li huma legalment siguri u effiċjenti. Skont il-Programm ta' Stokkolma, individwi, ikun liema jkun l-Istat Membru fejn ġiet ippreżentata l-applikazzjoni tagħhom għall-asil, għandhom jiġu offruti l-istess livell ta' trattament fir-rigward tal-arranġamenti proċedurali u d-determinazzjoni tal-istatus. L-għan għandu jkun li każijiet simili għandhom ikunu trattati bl-istess mod u jkollhom l-istess riżultat. Il-valutazzjoni tal-Impatt twettqet bħala parti mit-tħejjija tal-proposta preċedenti. Il-proposta emendata hija bbażata fuq l-istess prinċipji bħall-proposta preċedenti. Barra minn hekk, hi għandha l-għan li tnaqqas l-ispejjeż u l-piż amministrattiv filwaqt li tissimplifika u tikkjarifika d-dispożizzjonijiet sabiex tagħmel l-implimentazzjoni tagħhom aktar faċli. Għal din ir-raġuni, il-Valutazzjoni tal-Impatt li twettqet għall-proposta preċedenti tkompli tapplika għall-proposta emendata. 1.3. Il-konsistenza ma' politiki u għanijiet oħra tal-Unjoni Din il-proposta hija kollha kemm hi konformi mal-Konklużjonijiet tal-Kunsill Ewropew ta' Tampere tal-1999, il-Programm tal-Aja tal-2004, il-Patt Ewropew dwar l-Immigrazzjoni u l-Asil, adottat mill-Kunsill Ewropew fis-17 ta' Ottubru 2008 u l-Programm ta' Stokkolma tal-2009 li jeħtieġ is-suċċess tas-SEKA sal-2012. Il-proposta hija konsistenti wkoll mal-għanijiet tal-istrateġija tal-Ewropa 2020, b'mod partikolari fir-rigward ta' integrazzjoni aħjar tal-migranti legali. Billi tippromwovi proċeduri tal-asil aktar mgħaġġla u aktar b'saħħithom, hija tħeġġeġ l-impjegabbiltà tar-rifuġjati u l-persuni li għandhom bżonn protezzjoni sussidjarja minħabba li l-ħiliet tagħhom se jbagħtu inqas minn perjodu twil mingħajr aċċess sħiħ għas-suq tax-xogħol. Hi tfittex ukoll li tnaqqas l-ispejjeż ta' akkoljenza tal-Istati Membri u b'hekk tippromwovi s-sostenibbiltà tal-finanzi pubbliċi. 2. Konsultazzjoni tal-Partijiet Interessati Bħala parti mill-ħidma preparatorja għall-proposta preċedenti, il-Kummissjoni ppreżentat Green Paper, wettqet diversi laqgħat ma' esperti, inkluż mal-UNHCR u l-imsieħba tas-soċjetà ċivili, ikkummissjonat studju estern, u ġabret dejta b'rispons għal diversi kwestjonarji dettaljati. Il-Kummissjoni adottat Rapport ta' Evalwazzjoni dwar l-implimentazzjoni tad-Direttiva attwali fit-8 ta' Settembru 2010. Il-konklużjonijiet tiegħu saħħaħ il-konklużjonijiet tal-ħidma preparatorja. Wara l-preżentazzjoni tal-proposta preċedenti f'Ottubru 2009, twettqu diskussjonijiet f'livell tekniku fil-Kunsill, l-iktar taħt il-Presidenza Spanjola. Matul id-diskussjonijiet, diversi Stati Membri opponu dispożizzjonijiet speċifiċi tal-proposta minħabba l-partikolaritajiet tas-sistemi ta' asil u/jew legali tagħhom. Madankollu, il-Kunsill ma setax isib soluzzjonijiet sodisfaċenti. Deher b'mod ċar li, sabiex tiġi evitata l-inkorporazzjoni tal-eċċezzjonijiet għall-Istati Membri speċifiċi u b'hekk li tiġi kompromessa l-koerenza ġenerali tas-sistema proposta, kien hemm opportunità għall-Kummissjoni biex terġa' tirrevedi l-proposta biex tipproponi soluzzjoni aktar komprensiva għal kwistjonijiet espressi, filwaqt li tissalvagwardja l-valur miżjud tat-test. Il-kjarifikazzjoni u s-simplifikazzjoni tad-dispożizzjonijiet proposti biex jagħmlu l-implimentazzjoni tagħhom eħfef għall-Istati Membri għandhom jagħtu spinta mill-ġdid lid-diskussjonijiet. Għalhekk, il-Kummissjoni ħabbret fil-Kunsill tal-Ġustizzja u l-Affarijiet Interni li hi se tippreżenta proposta emendata għal din id-Direttiva qabel il-bidu tal-Presidenza Pollaka tal-Kunsill tal-2011. Bħala parti mill-ħidma preparatorja għal din il-proposta emendata, il-Kummissjoni wettqet sensiela ta' laqgħat ta' konsultazzjoni teknika f'Jannar-April 2010. Il-proposta emendata tikkunsidra wkoll id-diskussjonijiet fil-qafas tal-Konferenza Ministerjali dwar il-kwalità u l-effiċjenza fil-proċess ta' asil, organizzata mill-Presidenza Belġjana fit-13-14 ta' Settembru 2010. Il-konferenza inter alia ffukat fuq il-kwistjonijiet ta' intervisti, taħriġ, informazzjoni dwar il-pajjiż ta' oriġini, proċeduri ta' prijorità u applikazzjonijiet ripetuti. Il-Parlament Ewropew adotta l-pożizzjoni tal-ewwel qari tiegħu fis-6 ta' April 2011. Ir-riżoluzzjoni appoġġjat b'mod ġenerali l-proposta tal-Kummissjoni. Il-biċċa l-kbira tal-emendi proposti għandhom l-għan li jsaħħu l-garanziji għall-applikanti. Xi wħud minnhom għandhom l-għan li jipprovdu aktar flessibbiltà lill-Istati Membri jew li jtejbu l-koerenza ġenerali tat-test. Is-sustanza tar-riżoluzzjoni ġiet ikkunsidrata fit-tħejjija tal-proposta emendata, li b'hekk tinkorpora ħafna emendi jew fit-test jew inkella fis-sustanza. Il-pożizzjoni tal-Parlament tinkludi wkoll sett importanti ta' emendi li se jwasslu għal bidliet sinifikanti dwar id-diversi kunċetti tal-pajjiż terz bla periklu. Il-Kummissjoni vvalutat sew din l-emenda u kkonkludiet li fil-futur tista' tiġi kkunsidrata l-idea ta' tneħħija tal-listi nazzjonali ta' pajjiżi bla periklu u l-adozzjoni tal-listi komuni tal-UE. Madankollu, jista jkun realistiku biss ladarba l-EASO jkollu l-kapaċità li jappoġġja b'mod sostenibbli s-sostituzzjoni tal-listi nazzjonali billi jiġu abbozzati r-rapporti dwar il-pajjiżi ta' oriġini bbażati fuq informazzjoni tal-pajjiżi ta' oriġini li tkun rilevanti, affidabbli, preċiża u aġġornata miġbura b'mod trasparenti u imparzjali, bl-iżvilupp ta' format komuni u metodoloġija komuni għall-preżentazzjoni, il-verifika u l-użu ta' informazzjoni fuq pajjiżi ta' oriġini, u l-analiżi tal-informazzjoni dwar il-pajjiżi tal-oriġini. Minkejja li l-emendi tal-Parlament dwar id-diversi kunċetti tal-pajjiż terz bla periklu ma ġewx inkorporati fil-proposta emendata, il-Kummissjoni tirrikonoxxi l-ħtieġa biex tarmonizza aktar dwan ir-regoli. Għal dak l-għan, il-Kummissjoni timpenja ruħha li torganizza, b'mod xieraq, reviżjoni regolari tal-użu ta' dawn il-kunċetti mal-Istati Membri flimkien mal-involviment tal-Parlament. Dan il-proċess ta' reviżjoni regolari għandu jgħin it-tħejjija għal aktar armonizzazzjoni fil-futur. Il-proposta emendata għandha l-għan li tkun soluzzjoni bbilanċjata biex tiffaċilita n-negozjati bejn iż-żewġ koleġiżlaturi. 3. Elementi legali tal-Proposta 3.1. Taqsira tal-azzjoni proposta L-għan ewlieni ta' din il-proposta emendata hija li tissimplifika u tikkjarifka r-regoli, sabiex tagħmilhom aktar kompatibbli mal-varjetà tas-sistemi legali nazzjonali u tgħin l-Istati Membri biex japplikawhom b'mod li jkun kost-effettiv fis-sitwazzjonijiet partikolari tagħhom. L-istess bħall-proposta preċedenti, l-għan ġenerali jibqa' li jinkisbu proċeduri effiċjenti u ġusti. Il-proposta tkomplu tiżgura r-rispett sħiħ tad-drittijiet fundamentali peress li hija infurmata mill-ġurisprudenza tal-Qorti tal-Ġustizzja tal-Unjoni Ewropea u l-Qorti Ewropea tad-Drittijiet Umani, speċjalment fir-rigward tad-dritt għal rimedju effettiv. B'paragun mad-Direttiva attwali, il-garanziji proċedurali li jiżguraw proċeduri ġusti u effiċjenti ġew riveduti sabiex iwasslu għal applikazzjoni aktar konsistenti tal-prinċipji proċedurali. Il-proposta tintroduċi wkoll kunċetti u mezzi proċedurali aktar konsistenti u ssimplifikati, u b'hekk tipprovdi lill-awtoritajiet tal-asil bl-għodda proċedurali neċessarji biex jipprevjenu l-abbuż u jipproċessaw malajr applikazzjonijiet li jkunu b'mod ċar bla bażi. Bl-għan li tiġi ffaċilitata l-applikazzjoni konsistenti tal-acquis tal-asil u jiġu ssimplifikati l-arranġamenti applikabbli, il-proposta tipprovdi għal proċedura unika, b'hekk tagħmilha ċara li l-applikazzjonijiet għandhom ikunu kkunsidrati fid-dawl taż-żewġ forom ta' protezzjoni internazzjonali stipulati fid-Direttiva dwar il-Kwalifika. Il-proposta ttejjeb il-konsistenza mal-proposta emendata dwar id-Direttiva dwar il-Kundizzjonijiet ta' Akkoljenza u r-Regolament tal-EASO. 3.1.1. Implimentazzjoni eħfef għall-Istati Membri Sar numru ta' bidliet biex jiżguraw li l-proposta tkun kompatibbli mal-varjetà ta' sistemi legali u arranġamenti oħra fi Stati Membri differenti. Dan jikkonċerna, pereżempju, regoli fir-rigward ta' deċiżjonijiet dwar id-dritt ta' dħul f'territorju, il-possibbiltà li jiġi pospost t-teħid ta' deċiżjoni fejn is-sitwazzjoni fil-pajjiż ta' oriġini temporanjament inċert, u r-raġunijiet għall-ezaminazzjoni tal-applikazzjonijiet fil-fruntieri. Diversi dispożizzjonijiet saru aktar flessibbli biex jiżguraw implimentazzjoni eħfef. Sabiex jippermettu l-Istati Membri biex jittrattaw b'mod xieraq in-numru kbir ta' talbiet għall-asil fl-istess ħin, ġew riveduti r-regoli fir-rigward tal-aċċess għall-proċedura, it-twettiq ta' intervisti personali, u d-dewmien massimu standard tal-proċeduri tal-asil. Fl-aħħar, id-dispożizzjonijiet kollha ġew riveduti sew fit-test kollu biex jiġu kkjarifikati u ssimplifikati r-regoli sabiex jiffaċilitaw id-diskussjonijiet u jiżguraw implimentazzjoni effettiva. 3.1.2. Indirizzar aħjar tal-abbuż potenzjali Il-proposta emendata ttejjeb l-abilità tal-Istati Membri biex jindirizzaw abbuż potenzjali tas-sistema tal-asil. Regoli ġodda jipprovdu li l-Istati Membri jistgħu jaċċelleraw il-proċeduri u jeżaminaw fil-fruntieri t-talbiet fejn l-applikant ikun għamel b'mod ċar rappreżentazzjonijiet foloz jew improbabbli u li jikkontradixxu l-informazzjoni tal-pajjiż tal-oriġini vverifikata biżżejjed, u li b'hekk jagħmlu it-talba mhux konvinċenti. L-istess japplika għall-applikanti li jkunu ta' periklu għas-sigurtà nazzjonali jew l-ordni pubbliku. Sabiex jitrattaw b'mod aħjar l-applikanti li jaħarbu jew li jonqsu milli jikkonformaw mal-obbligi tagħhom, ġew ukoll emendati regoli dwar l-irtirar impliċitu ta' applikazzjoni. Skont dawn ir-regoli, l-Istati Membri jistgħu jirrifjutaw applikazzjoni bbażata fuq l-irtirar impliċitu jekk l-awtoritajiet ikollhom elementi biżżejjed biex jeżaminaw it-talba b'mod xieraq. Sabiex iżidu l-għarfien tal-applikanti dwar il-konsegwenzi tal-irtirar, l-Istati Membri huma meħtieġa il jinformaw l-applikanti dwar dawn ir-regoli l-ġodda fil-bidu tal-proċedura. 3.1.3. 'Frontloading': proċeduri mgħaġġla, ġusti u effiċjenti Frontloading tfisser li jitpoġġew ir-riżorsi adegwati fil-kwalità tat-teħid ta' deċiżjonijiet fil-bidu nett sabiex il-proċeduri jsiru aktar ġusti u aktar effiċjenti Proċedura ta' asil standard ta' mhux aktar minn sitt xhur tibqa' għan importanti tal-proposta. Fl-istess ħin, il-proposta emendata tagħmel numru ta' kjarifiki biex tippermetti implimentazzjoni eħfef ta' dan il-kunċett b'kunsiderazzjoni tal-partikularitajiet tal-Istati Membri differenti. Element ewlieni ta' frontloading huwa aċċess minn kmieni għall-appoġġ biex jgħin lill-applikant jifhem il-proċedura. Il-proposta emendata tikkjarifika s-sostanza ta' dan l-appoġġ bażiku biex tiddistingwixxih mill-assistenza legali bla ħlas disponibbli fi proċeduri ta' appelli. L-Istati Membri jistgħu jsibu l-modalitajiet xierqa biex jipprovdu appoġġ, inkluż permezz ta' organizzazzjonijiet mhux governattivi, uffiċjali tal-gvern, jew servizzi speċjalizzati tal-Istat. L-emendi għandhom jagħmlu l-implimentazzjoni ta' din id-dispożizzjoni ewlenija aktar kost-effettiva u jneħħu n-nuqqas ta' ftehim li jistgħu jwasslu għall-kunflitti bejn dawn ir-regoli u l-liġi amministrattiva ġenerali ta' diversi Stati Membri. Il-proposta tissimplfika wkoll ir-regoli dwar it-taħriġ li l-Istati Membri jridu jipprovdu lill-persunal li jeżamina u jieħu d-deċiżjonijiet dwar l-applikazzjonijiet. Filwaqt li l-għan jibqa' livell għoli ta' kompetenza ta' dan il-persunal, peress li huwa l-unika mod biex jiġu żgurati deċiżjonijiet sodi u difendibbli mill-awtoritajiet tal-asil, il-modalitajiet huma ssimplifikati u magħmula aktar koerenti fir-rigward ta' partijiet oħra tal-acquis tal-asil. Fl-aħħar, id-dispożizzjonijiet dwar l-applikanti li għandhom bżonn garanziji proċedurali speċjali huma ssimplifikati. Ir-regoli l-ġodda huma inqas preskrittivi biex jagħtu l-Istati Membri aktar latitudni u flessibbiltà biex jikkunsidraw fil-mod xieraq il-varjetà ta' sitwazzjonijiet speċifiċi potenzjali tal-applikanti. Fl-istess ħin, ir-regoli l-ġodda jibqgħu jipprovdu livell għoli ta' garanziji għal dawn il-persuni. 3.1.4. Garanzija tal-aċċess għall-protezzjoni Sabiex tiżgura li persuna li tesprimi x-xewqa li titlob protezzjoni internazzjonali jkollha opportunità effettiva biex tapplika, il-proposta emendata ttejjeb ir-regoli dwar il-passi inizjali li għandhom jittieħdu fil-proċedura tal-asil. B'mod partikolari, hi tneħħi l-konfużjoni potenzjali bejn l-irċevuta ta' applikazzjoni għall-asil kompluta u l-att bażiku ta' reġistrazzjoni tal-fatt li persuna hija applikant. Għalhekk huwa eħfef għall-Istati Membri biex jikkonformaw mal-iskadenza proposta ta' 72 siegħa li jiġi reġistrat applikant bħala tali wara li jkun esprima x-xewqa tiegħu li japplika, li tista' tiġi estiża jekk ikun impossibbli li din l-iskadenza tiġi rispettata. Barra minn hekk, hi tipprovdi regoli sempliċi dwar it-taħriġ u l-istruzzjonijiet li għandhom jingħataw lill-gwardjani tal-fruntieri u kull awtorità oħra li tidħol f'kuntatt ma' applikanti potenzjali. Ir-regoli l-ġodda għandhom jgħinu l-Istati Membri jimplimentawhom b'kunsiderazzjoni tad-diversità tas-sitwazzjonijiet nazzjonali tagħhom. 3.1.5. Regoli ċari dwar applikazzjonijiet ripetuti Anke wara li tiġi rifjutata applikazzjoni għall-protezzjoni internazzjonali, persuna trid tkun kapaċi terġa' tapplika jekk iċ-ċirkustanzi tagħha jkunu nbidlu, sabiex tiġi kkunsidrata l-possibbiltà ta' talbiet "sur place" f'konformità mad-Direttiva dwar il-Kwalifika. Il-proposta emendata tikkjarifika r-regoli dwar applikazzjonijiet bħal dawn biex jipprevjenu l-abbuż potenzjali tagħhom. Skont dawn ir-regoli, applikazzjoni sussegwenti hija soġġetta għal eżaminazzjoni preliminarja malajr u effiċjenti biex jiġi determinat jekk hemmx elementi ġodda li jiġġustifikaw eżaminazzjoni addizzjonali. Jekk ikun hemm elementi ġodda, l-applikazzjoni sussegwenti għandha tkun eżaminata f'konformità mar-regoli ġenerali. Jekk ma jkunx hemm, l-applikazzjoni tiġi ddikjarata inammissibbli. Biex jipprevjenu l-abbuż, l-Istati Membri jistgħu jagħmlu eċċezzjoni mid-dritt li wieħed jibqa' fit-territorju anke jekk il-persuna tagħmel applikazzjonijiet addizzjonali għall-protezzjoni internazzjonali. 3.1.6. Żieda ta' koerenza mal-istrumenti l-oħra tal-acquis tal-asil tal-UE Il-proposta emendata tirrevedi numru ta' mezzi biex tagħmilhom aktar koerenti mal-istrumenti l-oħra tal-asil tal-UE, b'mod partikolari mal-proposta emendata għad-Direttiva dwar il-Kundizzjonijiet ta' Akkoljenza. Din tikkonċerna b'mod partikolari dispożizzjonijier dwar persuni bi bżonnijiet speċjali u persuni vulnerabbli u proċeduri fil-fruntieri. Il-proposta emendata tallinja wkoll id-dispożizzjonijiet dwar it-taħriġ fir-rigward tad-dispożizzjonijiet ekwivalenti tar-Regolament dwar l-EASO. Hi tipprevedi wkoll rwol aktar konkret għall-EASO fid-dispożizzjonijiet dwar it-taħriġ u l-aċċess għall-proċedura. L-għan hu li tagħti l-Istati Membri flessibbiltà iżda wkoll appoġġ. L-involviment tal-EASO għandu wkoll iħeġġeġ il-koerenza fl-implimentazzjoni fl-Unjoni kollha. Bl-għan li tiġi ffaċilitata l-applikazzjoni konsistenti tal-acquis u jiġu ssimplifikati l-arranġamenti applikabbli, il-proposta tipprovdi għall-proċedura unika, b'hekk tagħmilha ċara li l-applikazzjonijiet għandhom ikunu kkunsidrati fid-dawl taż-żewġ forom ta' protezzjoni internazzjonali stipulati fid-Direttiva dwar il-Kwalifika. 3.2. Bażi legali Il-proposta emendata temenda d-Direttiva 2005/85/KE u tuża l-Artikolu 78(2)(d) tat-Trattat dwar il-Funzjonament tal-Unjoni Ewropea (TFUE) bħala bażi legali li jipprevedi l-adozzjoni tal-miżuri għall-proċeduri komuni għall-għoti u l-irtirar tal-asil uniformi jew l-istatus ta' protezzjoni sussidjarja. 3.3. Applikazzjoni territorjali Id-Direttiva proposta se tiġi indirizzata lill-Istati Membri. L-applikazzjoni tad-Direttiva lir-Renju Unit u lill-Irlanda se tiġi determinata skont id-dispożizzjonijiet tal-Protokoll Nru 21 anness mat-TFUE. Skont l-Artikoli 1 u 2 tal-Protokoll Nru 22 dwar il-pożizzjoni tad-Danimarka, annessa mat-TFUE, id-Danimarka mhijiex marbuta bid-Direttiva u lanqas mhija soġġetta għall-applikazzjoni tagħha. 3.4. Prinċipju tas-sussidjarjetà It-titolu V tat-TFUE dwar iż-Żona ta' Libertà, Sigurtà u Ġustizzja tikkonferixxi ċerti setgħat fuq dawn il-kwistjonijiet lill-Unjoni Ewropea. Dawn is-setgħat għandhom ikunu eżerċitati f'konformità mal-Artikolu 5 tat-Trattat dwar l-Unjoni Ewropea jiġifieri jekk jew sa fejn l-għanijiet tal-azzjoni proposta ma jistgħux jintlaħqu biżżejjed mill-Istati Membri u jistgħu għalhekk minħabba l-kobor jew l-effetti tal-azzjoni proposta jintlaħqu aħjar mill-Unjoni. Il-bażi legali għall-azzjoni tal-Unjoni hija stabbilita fl-Artikolu 78(1) TFUE. Din id-dispożizzjoni tiddikjara li l-Unjoni għandha "tiżviluppa politika komuni dwar l-asil, il-protezzjoni sussidjarja u l-protezzjoni temporanja bil-għan li toffri status xieraq lil kull ċittadin ta' pajjiż terz li jeħtieġ protezzjoni internazzjonali u bil-għan li tiżgura l-ħarsien tal-prinċipju ta' non-refoulement. Din il-politika trid tkun konformi mal-Konvenzjoni ta' Ġinevra dwar l-Istatus ta' Rifuġjati tat-28 ta' Lulju 1951 u mal-Protokoll tal-31 ta' Jannar 1967 dwar l-istatus tar-Rifuġjati, kif ukoll ma' trattati oħra rilevanti. Minħabba n-natura transnazzjonali tal-problemi relatati mal-asil u l-protezzjoni tar-rifuġjat, l-UE hi f'qagħda tajba biex tipproponi soluzzjonijiet fil-qafas tas-SEKA b'mod partikolari fir-rigward ta' kwistjonijiet għall-għoti u l-irtirar tal-protezzjoni internazzjonali, speċjalment biex jiġu evitati movimenti sekondarji. Minkejja li ntlaħaq livell importanti ta' armonizzazzjoni permezz tal-adozzjoni tad-direttiva fl-2005, hija meħtieġa aktar azzjoni tal-UE sabiex jinkisbu standards ogħla u aktar armonizzati dwar il-proċeduri tal-asil u biex jittieħdu aktar passi lejn proċeduri komuni tal-asil. Dawn l-istandards huma wkoll ikkunsidrati indispensabbli bl-għan li jkun żgurat li l-applikanti għall-protezzjoni internazzjonali li huma soġġetti għall-proċeduri ta' Dublin ikollhom l-applikazzjonijiet tagħhom eżaminati skont il-kundizzjonijiet ekwivalenti fi Stati Membri differenti. 3.5. Il-prinċipju tal-proporzjonalità Il-valutazzjoni tal-impatt dwar l-emendi tad-Direttiva dwar il-Proċeduri tal-Asil[5], li twettqet bħala parti mill-ħidma preparatorja għall-proposta preċedenti, ivvalutat kull għażla għall-problemi identifikati sabiex tippreżenta proporzjoni ideali bejn il-valur prattiku u l-isforzi meħtieġa u kkonkludiet li l-għażla għall-azzjoni tal-UE ma tmurx lil hinn minn dak li huwa neċessarju biex jintlaħaq l-għan li l-problemi jkunu solvuti. Din il-proposta emendata żżomm il-prinċipji ta' gwida tal-proposta preċedenti, filwaqt li tintroduċi aktar flessibbiltà għall-Istati Membri u b'hekk tikkontribwixxi aktar għar-rispett tal-prinċipju ta' proporzjonalità. 3.6. L-impatt fuq id-drittijiet fundamentali Din il-proposta kienet soġġetta għal skrutinju bir-reqqa sabiex ikun żgurat li d-dispożizzjonijiet huma kompatibbli bis-sħiħ ma': – d-drittijiet fundamentali imniżżla fil-Karta tad-Drittijiet Fundamentali tal-UE, u – l-obbligi li ġejjin mil-liġi internazzjonali, b'mod partikolari mill-Konvenzjoni ta' Ġinevra, il-Konvenzjoni Ewropea dwar id-Drittijiet tal-Bniedem, u mill-Konvenzjoni tan-NU dwar id-Drittijiet tat-Tfal. L-iżgurar ta' standards ogħla dwar il-proċeduri tal-asil kif ukoll l-applikazzjoni konsistenti tagħhom fl-Unjoni kollha se jkollhom impatt ġenerali pożittiv għal dawk li qed ifittxu l-asil u se jagħmlu d-dritt fundamentali għal asil tal-Artikolu 18 tal-Karta aktar effettiv. B'mod partikolari, il-proposta se tnaqqas il-possibbiltà għal żbalji amministrattivi fil-proċeduri tal-asil u b'hekk tiżgura rispett aħjar għall-prinċipju ta' non-refoulement li hu mniżżel fl-Artikolu 19 tal-Karta u ttejjeb l-aċċess għall-protezzjoni u l-ġustizzja bil-garanzija li fil-każ ta' deċiżjoni negattiva kull applikant għandu jkollu d-dritt għal rimedju effettiv quddiem qorti jew tribunal skont l-Artikolu 47 tal-Karta. Il-proposta se ttejjeb ukoll l-ugwalità bejn is-sessi kif preskritt fl-Artikolu 23 tal-Karta, se tippromwovi l-prinċipju tal-aħjar interessi tat-tfal fil-proċeduri tal-asil, f'konformità mal-Artikolu 24 tal-Karta, u ssaħħaħ il-prinċipju ta' nuqqas ta' diskriminazzjoni kif ipprovdut fl-Artikolu 21 tal-Karta. 2009/0165 (COD) Proposta għal DIRETTIVA UE TAL-PARLAMENT EWROPEW U TAL-KUNSILL Dwar proċeduri komuni għall-għoti u l-irtirar tal-istatus ta' protezzjoni internazzjonali (Tfassil mill-ġdid) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 78(2)(d) tiegħu, Wara li kkunsidraw il-proposta mill-Kummissjoni Ewropea, Wara li kkunsidraw l-opinjoni tal-Kumitat Ekonomiku u Soċjali Ewropew[6], Wara li kkunsidraw l-opinjoni tal-Kumitat tar-Reġjuni[7], Huma u jaġixxu skont il-proċedura leġiżlattiva ordinarja, Billi: ò ġdid (1) Għandhom isiru numru ta' bidliet sostantivi lid-Direttiva tal-Kunsill 2005/85/KE tal-1 ta' Diċembru 2005 dwar standards minimi għal proċeduri fl-Istati Membri għall-għoti u l-irtirar tal-istatus ta' rifuġjat[8]. Fl-interess taċ-ċarezza, din id-Direttiva għandha titfassal mill-ġdid. ê 2005/85/KE premessa 1 (adattat) ð ġdid (2) Politika komuni dwar l-asil, li tinkludi Sistema Ewropea Komuni tal-Asil, hija parti kostitwenti mill-għan tal-Unjoni Ewropea li tiġi stabbilita progressivament żona ta' libertà, ta' sigurtà, u ta' ġustizzja miftuħa għal dawk li, imġiegħla miċ-ċirkostanzi, ifittxu leġittimament protezzjoni fl-Ö Unjoni Õ fil-Komunità. ð Għandha tkun irregolata mill-prinċipju ta' solidarjetà u kondiviżjoni ġusta ta' responsabbiltà, inklużi l-implikazzjonijiet finanzjarji tagħha, bejn l-Istati Membri. ï ê 2005/85/KE premessa 2 (3) Il-Kunsill Ewropew, fil-laqgħa speċjali tiegħu f'Tampere fil-15 u s-16 ta' Ottubru 1999, qabel li jaħdem sabiex tiġi stabbilita Sistema Ewropea Komuni tal-Asil, ibbażata fuq l-applikazzjoni sħiħa u inklużiva tal-Konvenzjoni ta' Ġinevra tat-28 ta' Lulju 1951 dwar l-istatus ta' rifuġjati, kif emendata mill-Protokoll ta' New York tal-31 ta' Jannar 1967 (“Konvenzjoni ta' Ġinevra”), u b'hekk ikun affermat il-prinċipju ta' non-refoulement u jkun żgurat li ħadd ma jintbagħat lura għall-persekuzzjoni. ê 2005/85/KE premessa 3 (adattat) (4) Il-Konklużjonijiet ta' Tampere jipprovdu li Sistema Ewropea Komuni tal-Asil għandha tinkludi, fi żmien qasir, standards komuni għal proċeduri ġusti u effiċjenti tal-asil fl-Istati Membri u, fi żmien twil, regoli Ö tal-Unjoni Õ Komunitarji li jwasslu għal proċedura komuni tal-asil Ö fl-Unjoni Õ fil-Komunità Ewropea. ê 2005/85/KE premessa 4 ð ġdid (5) ð L-ewwel fażi ta' Sistema Komuni Ewropea tal-Asil inkisbet permezz tal-adozzjoni ta' strumenti legali rilevanti previsti fit-Trattati, inkluża d-Direttiva 2005/85/KE li kienet ï L-istandards minimi stabbiliti f'din id-Direttiva dwar proċeduri fl-Istati Membri għall-għotja jew l-irtirar tal-istatus ta' rifuġjat huma għalhekk l-ewwel miżura dwar il-proċeduri tal-asil. ò ġdid (6) Il-Kunsill Ewropew, fil-laqgħa tiegħu tal-4 ta' Novembru 2004, adotta l-Programm tal-Aja, li jistabbilixxi l-għanijiet li għandhom jiġu implimentati fil-qasam tal-libertà, is-sigurtà u l-ġustizzja matul il-perjodu 2005-2010.F'dan ir-rigward, il-Programm tal-Aja stieden lill-Kummissjoni Ewropea tikkonkludi l-evalwazzjoni tal-istrumenti legali tal-ewwel fażi u tissottometti l-istrumenti u l-miżuri tat-tieni fażi lill-Kunsill u lill-Parlament Ewropew.Skont il-Programm tal-Aja, l-għan li għandu jintlaħaq għall-ħolqien ta' Sistema Ewropea Komuni tal-Asil huwa l-istabbiliment ta' proċedura komuni tal-asil u status uniformi validu fl-Unjoni. (7) Fil-Patt Ewropew dwar l-Immigrazzjoni u l-Asil, adottat fis-16 ta' Ottubru 2008, il-Kunsill Ewropew innota li għad hemm diverġenzi konsiderevoli bejn Stat Membru u ieħor dwar l-għoti tal-protezzjoni u talab biex isiru inizjattivi ġodda, inkluża proposta għall-istabbiliment ta' proċedura unika tal-asil li tinkludi garanziji komuni, sabiex jitlesta l-istabbiliment ta' Sistema Ewropea Komuni tal-Asil, ipprovduta fil-Programm tal-Aja. (8) Il-Kunsill Ewropew, fil-laqgħa tiegħu tal-10-11 ta' Diċembru 2009, adotta l-Programm ta' Stokkolma li reġa' kkonferma l-impenn li tiġi stabbilita żona komuni ta' protezzjoni u solidarjetà bbażata fuq proċedura komuni tal-asil u status uniformi għal dawk li ngħataw protezzjoni internazzjonali bbażat fuq standards ta' protezzjoni għolja u proċeduri ġusti u effettivi sal-2012.Il-Programm ta' Stokkolma afferma li n-nies li għandhom bżonn il-protezzjoni internazzjonali jridu jkunu żgurati aċċess għall-proċeduri tal-asil li huma legalment siguri u effiċjenti.Skont il-Programm ta' Stokkolma, individwi, ikun liema jkun l-Istat Membru fejn ġiet ippreżentata l-applikazzjoni tagħhom għall-asil, għandhom jiġu offruti l-istess livell ta' trattament fir-rigward tal-arranġamenti proċedurali u d-determinazzjoni tal-istatus.L-għan għandu jkun li każijiet simili għandhom ikunu trattati bl-istess mod u jkollhom l-istess riżultat. (9) Ir-riżorsi tal-Fond Ewropew tar-Rifuġjati u tal-Uffiċċju ta' Appoġġ Ewropew fil-Qasam tal-Asil stabbiliti bir-Regolament (UE) Nru 439/2010 tal-Parlament Ewropew u tal-Kunsill[9], għandhom ikunu mobilizzati sabiex jipprovdu appoġġ adegwat għall-isforzi tal-Istati Membri relatati mal-implimentazzjoni tal-istandards msemmija fit-tieni fażi tas-Sistema Komuni Ewropea tal-Asil, b’mod partikolari għal dawk l-Istati Membri li jaffaċċjaw pressjonijiet speċifiċi u sproporzjonati mas-sistemi tal-asil tagħhom, b’mod partikolari minħabba s-sitwazzjoni ġeografika jew demografika tagħhom. (10) Sabiex tiġi żgurata evalwazzjoni komprensiva u effiċjenti tal-ħtiġijiet tal-protezzjoni internazzjoni tal-applikanti skont it-tifsira tad-Direttiva […./../KE] [dwar Standards minimi għall-kwalifika u l-istatus ta' ċittadini ta' pajjiżi terzi jew persuni apolidi bħala benefiċjarji ta' protezzjoni internazzjonali u l-kontenut tal-protezzjoni mogħtija (Id-Direttiva dwar il-Kwalifika], il-qafas tal-Unjoni dwar il-proċeduri għall-għoti tal-protezzjoni internazzjonali għandu jkun ibbażat fuq il-kunċett ta' proċedura unika tal-asil. ê 2005/85/KE premessa 5 ð ġdid (11) L-għan ewlieni ta' din id-Direttiva hu li ð jiġu żviluppati aktar l-istandards minimi għall-proċeduri fl-Istati Membri għall-għoti u l-irtirar tal-protezzjoni internazzjonali bl-għan li tiġi stabbilita proċedura komuni tal-asil fl-Unjoni ï jiġi introdott qafas minimu fil-Komunità dwar il-proċeduri għall-għoti u l-irtirar tal-istatus ta' rifuġjat. ê 2005/85/KE premessa 6 ð ġdid (12) L-approssimazzjoni tar-regoli dwar il-proċeduri għall-għoti u l-irtirar tal-ð protezzjoni internazzjonali ï istatus tar-rifuġjat għandha tgħin biex tillimita l-movimenti sekondarji tal-applikanti għall-ð protezzjoni internazzjonali ï asil bejn l-Istati Membri, fejn tali moviment ikun ikkawżat mid-differenzi fl-oqsfa legali ð , u joħolqu Kundizzjonijiet ekwivalenti għall-applikazzjoni ta' Direttiva […./../KE] [id-Direttiva dwar il-Kwalifika] fl-Istati Membri ï. ê 2005/85/KE premessa 7 ð ġdid (13) In-natura stess tal-istandards minimi teħtieġ li L-Istati Membri għandhom ikollhom is-setgħa li jintroduċu jew iżommu fis-seħħ dispożizzjonijiet aktar favorevoli għal ċittadini ta' pajjiżi terzi jew persuni apolidi li jitolbu protezzjoni internazzjonali minn Stat Membru, fejn tali talba tkun ikkunsidrata bħala bbażata fuq il-fatt li l-persuna kkonċernata tkun ð fil-bżonn ta' protezzjoni internazzjonali ï rifuġjata fis-sens ta' ð Direttiva […./../KE] [id-Direttiva dwar il-Kwalifika] ï Artikolu 1(A) tal-Konvenzjoni ta' Ġinevra. ê 2005/85/KE premessa 9 ð ġdid (14) Fir-rigward tat-trattament ta' persuni li jaqgħu fl-ambitu ta' din id-Direttiva, l-Istati Membri huma marbuta b'obbligi taħt strumenti tal-liġi internazzjonali li minnhom jagħmlu parti u li jipprojbixxu d-diskriminazzjoni. ê 2005/85/KE premessa 10 ð ġdid (15) Huwa essenzjali li d-deċiżjonijiet dwar l-applikazzjonijiet kollha għall-asil ð protezzjoni internazzjonali ï jittieħdu abbażi tal-fatti u, fl-istadju ta' prima istanza, minn awtoritajiet li l-persunal tagħhom ikollu l-informazzjoni adegwata jew ikun irċieva t-taħriġ meħtieġ fil-qasam ta' kwistjonijiet ta' asil u ta' ð protezzjoni internazzjonali ï rifuġjati. ê 2005/85/KE premessa 11 (adattat) ð ġdid (16) Huwa fl-interess ta' kemm l-Istati Membri kif ukoll tal-applikanti għall-ð protezzjoni internazzjonali ï asil Ö li deċiżjoni tittieħed Õ li tittieħed deċiżjoni malajr kemm jista' jkun dwar l-applikazzjonijiet għall-ð protezzjoni internazzjonali ï asil ð mingħajr ħsara għal eżaminazzjoni xierqa u kompluta ï. L-organizzazzjoni tal-ipproċessar ta' applikazzjonijiet għall-asil għandha titħalla għad-diskrezzjoni tal-Istati Membri, sabiex, skont il-bżonnijiet nazzjonali tagħhom, ikunu jistgħu jipprijoritizzaw jew jgħaġġlu l-iproċessar ta' kull applikazzjoni, b'kont meħud tal-istandards stabbiliti f'din id-Direttiva. (17) Huwa wkoll fl-interess ta' kemm l-Istati Membri kif ukoll tal-applikanti biex jiżguraw fl-ewwel istanza rikonoxximent korrett tal-ħtiġijiet tal-protezzjoni internazzjonali. Għal dak l-għan, l-applikanti għandhom jiġu pprovduti, fl-ewwel istanza u mingħajr ħlas, b'informazzjoni legali u proċedurali, b'kunsiderazzjoni taċ-ċirkostanzi partikolari tagħhom. Id-dispożizzjoni ta' tali informazzjoni għandha inter alia tippermetti l-applikanti biex jifhmu aħjar il-proċedura, u b'hekk tgħinhom jikkonformaw mal-obbligi rilevanti. Ma jkunx proporzjonat li kieku l-Istati Membri jkunu meħtieġa jipprovdu tali informazzjoni permezz tas-servizzi ta' avukati kkwalifikati biss. Għalhekk l-Istati Membri għandhom ikollhom il-possibbiltà li jsibu l-iktar modi xierqa għad-dispożizzjoni ta' tali informazzjoni, bħal pereżempju permezz ta' organizzazzjonijiet mhux governattivi, uffiċjali tal-gvern jew servizzi speċjalizzati tal-Istat. (18) Fi proċeduri ta' appelli, soġġetti għal ċerti kundizzjonijiet, l-applikanti għandhom jingħataw assistenza legali mingħajr ħlas u rappreżentazzjoni minn persuni kompetenti li jagħmlu hekk skont il-liġi nazzjonali. Barra minn hekk, fl-istadji kollha tal-proċedura, l-applikanti għandhom ikollhom id-dritt li jikkonsultaw, bi spiża tagħhom, konsulenti legali jew kunsillieri permessi li jagħmlu dan skont il-liġi nazzjonali. ê 2005/85/KE premessa 12 ð ġdid (19) Il-kunċett ta' ordni pubbliku ð inter alia ï jista' jkopri sentenza ta' kundanna għat-twettiq ta' delitt gravi. ê 2005/85/KE premessa 13 (adattat) ð ġdid (20) Fl-interess li jiġu rikonoxxuti korrettament dawk il-persuni fil-bżonn ta' protezzjoni bħala rifuġjati fis-sens tal-Artikolu 1 tal-Konvenzjoni ta' Ġinevra ð jew bħala persuni eliġibbli għall-protezzjoni sussidjarja ï, kull applikant għandu, suġġett għal ċerti eċċezzjonijiet, jkollu aċċess effettiv għall-proċeduri, l-opportunità li jikkopera u jikkomunika sewwa mal-awtoritajiet kompetenti sabiex jippreżenta l-fatti relevanti tal-każ tiegħu u l-garanziji proċedurali suffiċjenti sabiex isegwi l-każ tiegħu matul l-istadji kollha tal-proċedura. Barra minn hekk, il-proċedura li fiha tiġi eżaminata applikazzjoni għall-asil ð protezzjoni internazzjonali ï għandha normalment tagħti lil applikant għall-inqas id-dritt li jibqa' fit-territorju tal-Istat Membru sa meta tittieħed deċiżjoni mill-awtorità determinanti, aċċess għas-servizzi ta' interpretu sabiex ikun jista' jippreżenta l-każ tiegħu jekk jiġi intervistat mill-awtoritajiet, l-opportunità li jikkomunika ma' rappreżentant tal-Kummissarju Għoli tan-Nazzjonijiet Uniti għar-Rifuġjati (UNHCR) ð u ma' organizzazzjonijiet li jipprovdu pariri jew konsulenza lill-applikanti għall-protezzjoni internazzjonali ï jew ma' kwalunkwe organizzazzjoni li taħdem għan-nom tiegħu, id-dritt ta' notifika adegwata ta' deċiżjoni, il-motivazzjoni ta' dik id-deċiżjoni fil-fatt jew fid-dritt, l-opportunità li jikkonsulta ma' konsulent legali jew konsulent ieħor, u d-dritt li jiġi nfurmat dwar il-pożizzjoni legali tiegħu f'mumenti deċiżivi matul il-proċedura, f'ilsien li ð jifhem jew ï raġonevolment Ö ikun Õ mistenni jifhem ð u, fil-każ ta' deċiżjoni negattiva, id-dritt għall-soluzzjoni effettiva quddiem qorti jew tribunal ï. ê 2005/85/KE premessa 14 Barra minn hekk, għandhom jiġu stabbiliti garanziji proċedurali speċifiċi għal minorenni li ma jkunux akkumpanjati, minħabba l-vulnerabbiltà tagħhom. F'dan il-kuntest, l-aħjar interesi tat-tfal għandhom ikunu konsiderazzjoni primarja tal-Istati Membri. ò ġdid (21) Bl-għan li jiżguraw aċċesss effettiv għall-proċedura ta' eżaminazzjoni, l-uffiċjali li jkollhom l-ewwel kuntatt ma' persuni li qed ifittxu protezzjoni internazzjonali, b'mod partikolari dawk li jwettqu sorveljanza tal-fruntieri tal-art jew tal-baħar jew li jwettqu kontrolli fil-fruntieri, għandhom jirċievu l-istruzzjonijiet u t-taħriġ meħtieġa dwar kif jirrikonoxxu u jitrattaw talbiet għall-protezzjoni internazzjonali. Dawn għandhom ikunu kapaċi jipprovdu liċ-ċittadini ta' pajjiżi terzi jew persuni apolidi li huma preżenti fit-territorju, inkluż fil-fruntieri, fl-ilmijiet territorjali jew fiż-żoni ta' tranżitu tal-Istati Membri, u li jixtiequ jitolbu protezzjoni internazzjonali, bl-informazzjoni kollha relevanti dwar fejn u kif l-applikazzjonijiet għall-protezzjoni internazzjonali jistgħu jkunu ppreżentati. Meta dawk il-persuni jkunu preżenti fl-ilmijiet territorjali ta' Stat Membru, dawn għandhom jitniżżlu fuq l-art u jkollhom l-applikazzjonijiet tagħhom eżaminati skont din id-Direttiva. (22) Sabiex ikun faċilitat l-aċċess għall-proċedura ta' eżaminazzjoni fil-punti tal-qsim tal-fruntiera u fil-faċilitajiet ta' detenzjoni, l-informazzjoni għandha tkun disponibbli dwar il-possibbiltà li tiġi mitluba protezzjoni internazzjonali. Komunikazzjoni bażika neċessarja biex tippermetti lill-awtoritajiet kompetenti jifhmu jekk il-persuni li jiddikjaraw ix-xewqa tagħhom li japplikaw għall-protezzjoni internazzjonali għandhomx jiġu żgurati permezz ta' arranġamenti għall-interpretazzjoni. (23) Barra minn hekk, applikanti li jeħtieġu garanziji proċedurali speċjali, bħal pereżempju minorenni, minorenni mhux akkumpanjati, persuni li kienu soġġetti għall-tortura, stupru jew atti serji oħra ta' vjolenza jew persuni b'diżabbiltà, għandhom ikunu pprovduti b'appoġġ xieraq sabiex jinħolqu l-kundizzjonijiet neċessarji kollha għall-aċċess effettiv tagħhom għall-proċeduri u jkunu ppreżentati l-elementi meħtieġa biex jissostanzjaw l-applikazzjoni għall-protezzjoni internazzjonali. (24) Il-miżuri nazzjonali li jittrattaw l-identifikazzjoni u d-dokumentazzjoni tas-sintomi u s-sinjali ta' tortura jew atti serji oħra ta' vjolenza fiżika jew mentali, inklużi atti ta' vjolenza sesswali, fil-proċeduri koperti minn din id-direttiva għandhom inter alia jkunu bbażati fuq il-Manual on Effective Investigation and Documentation of Torture and Other Cruel, Inhuman or Degrading Treatment or Punishment (Protokoll ta' Istanbul). (25) Bl-għan li tiġi żgurata l-ugwaljanza sostantiva bejn l-applikanti nisa u rġiel, il-proċeduri tal-eżaminazzjoni għandhom ikunu relatati mas-sessi. B'mod partikolari, l-intervisti personali għandhom ikunu organizzati b'tali mod li jagħmluha possibbli kemm għall-applikanti nisa kif ukoll għall-irġiel biex jitkellmu dwar l-esperjenzi tal-passat tagħhom f'każijiet li jinvolvu persekuzzjoni bbażata fuq is-sess. Il-kumplessità tat-talbiet relatati mas-sess għandhom ikunu kkunsidrati sew fi proċeduri bbażati fuq il-kunċett tal-pajjiż terz bla periklu, il-kunċett tal-pajjiż ta' oriġini bla periklu jew il-kunċett tal-applikazzjonijiet sussegwenti. (26) L-aħjar interessi tat-tfal, għandu jkun kunsiderazzjoni primarja tal-Istati Membri meta jkunu qed jimplimentaw din id-Direttiva, f'konformità mal-Karta tad-Drittijiet Fundamentali tal-Unjoni Ewrpoea u l-Konvenzjoni tan-NU tal-1989 dwar id-Drittijiet tat-Tfal. (27) Il-proċeduri għall-eżaminazzjoni tal-ħtiġijiet tal-protezzjoni internazzjonali għandhom ikunu organizzati b'tali mod li jagħmluha possibbli għall-awtoritajiet kompetenti sabiex iwettqu eżaminazzjoni bir-reqqa tal-applikazzjonijiet għall-protezzjoni internazzjonali. ê 2005/85/KE premessa 15 ð ġdid (28) Fejn sussegwentement applikant jagħmel applikazzjoni mingħajr ma jippreżenta provi jew argumenti ġodda, ikun sproporzjonat li l-Istati Membri jkunu obbligati jwettqu mill-ġdid proċedura sħiħa ta' eżaminazzjoni. F'dawn il-każijiet, l-Istati Membri għandhom ð ikunu kapaċi jirrifjutaw applikazzjoni bħala inamissibbli skont il-prinċipju res judicata ï ikollhom għażla ta' proċeduri li jinvolvu eċċezzjonijiet għall-garanziji li normalment jitgawdu mill-applikant. ê 2005/85/KE premessa 16 ð ġdid (29) Ħafna applikazzjonijiet għall-asil ð protezzjoni internazzjonali ï isiru mal-fruntiera jew f'żona ta' tranżitu ta' Stat Membru qabel ma tittieħed deċiżjoni rigward id-dħul tal-applikant. L-Istati Membri għandhom ikunu kapaċi ð jipprovdu għall-ammissibbiltà u/jew proċeduri ta' eżaminazzjoni sostantivi li jagħmluha possibbli li jkunu deċiżi applikazzjonijiet magħmula fil-fruntieri jew f'żoni ta' tranżitu f'dawn il-postijiet f'ċirkustanzi definiti sew ï li jħallu l-proċeduri eżistenti adattati għas-sitwazzjoni speċfika ta' dawn l-applikanti fil-fruntiera. Għandhom jiġu definiti regoli komuni dwar eċċezzjonijiet li jkunu possibbli f'dawn iċ-ċirkostanzi għall-garanziji li normalment igawdu l-applikanti. Il-proċeduri tal-fruntieri għandhom prinċipalment japplikaw għal dawk l-applikanti li ma jissodisfawx il-Kundizzjonijiet għad-dħul fit-territorju tal-Istati Membri. ê 2005/85/KE premessa 17 ð ġdid (30) Konsiderazzjoni ċentrali ta' bażi tajba għall-applikazzjoni għall-asil ð protezzjoni internazzjonali ï hija s-sigurtà tal-applikant fil-pajjiż tal-oriġini tiegħu. Meta pajjiż terz ikun jista' jiġi meqjus bħala pajjiż ta' oriġini bla periklu, l-Istati Membri għandhom ikunu jistgħu jikklassifikawh bħala bla periklu u jassumu s-sigurtà tiegħu għal applikant partikolari, sakemm huwa ma jippreżentax kontraindikazzjonijiet serji. ê 2005/85/KE premessa 18 (31) Minħabba l-livell ta' armonizzazzjoni milħuq dwar il-kwalifika ta' ċittadini ta' pajjiżi terzi u ta' persuni apolidi bħala rifuġjati, għandhom jiġu stabbiliti kriterji komuni sabiex pajjiżi terzi jiġu indikati bħala pajjiżi ta' oriġini bla periklu. ê 2005/85/KE premessa 19 Meta l-Kunsill ikun sodisfatt li dawk il-kriterji jkunu ġew sodisfatti fir-rigward ta' pajjiż ta' oriġini partikolari, u konsegwentement ikun inkludih fil-lista komuni minima ta' pajjiżi ta' oriġini bla periklu li għandha tiġi adottata skont din id-Direttiva, l-Istati Membri għandhom ikunu obbligati jikkunsidraw l-applikazzjonijiet ta' persuni li jkollhom iċ-ċittadinanza ta' dak il-pajjiż, jew ta' persuni apolidi li preċedentement kienu abitwalment residenti f'dak il-pajjiż, abbażi tal-preżunzjoni, ribattibbli, tas-sigurtà ta' dak il-pajjiż. Fid-dawl tal-importanza politika tal-indikazzjoni ta' pajjiżi ta' oriġini bla periklu, partikolarment minħabba l-implikazzjonijiet ta' valutazzjoni tas-sitwazzjoni dwar id-drittijiet tal-bniedem f'pajjiż ta' oriġini u l-implikazzjonijiet tagħha fir-rigward tal-linji politiċi tal-Unjoni Ewropea fil-qasam tar-relazzjonijiet esterni, il-Kunsill għandu jieħu kull deċiżjoni dwar it-twaqqif jew l-emendament tal-lista, wara konsultazzjoni mal-Parlament Ewropew. ê 2005/85/KE premessa 20 (adattat) (32) Jirriżulta, mill-istatus tal-Bulgarija u mill-istatus tar-Rumanija bħala pajjiżi kandidati għall-adeżjoni mal-Unjoni Ewropea u mill-progress li sar minn dawn il-pajjiżi lejn l-adeżjoni, li dawn għandhom jiġu meqjusa bħala pajjiżi ta' oriġini bla periklu għall-finijiet ta' din id-Direttiva sad-data tal-adeżjoni tagħhom mal-Unjoni Ewropea. ê 2005/85/KE premessa 21 ð ġdid (33) L-indikazzjoni ta' pajjiż terz bħala pajjiż ta' oriġini bla periklu għall-finijiet ta' din id-Direttiva ma tistax tistabbilixxi garanzija ta' sigurtà assoluta għaċ-ċittadini ta' dak il-pajjiż. Fin-natura stess tagħha, il-valutazzjoni li tkun il-bażi tal-indikazzjoni tista' tieħu kont biss taċ-ċirkostanzi ċivili, legali u politiċi ġenerali f'dak il-pajjiż u tikkunsidra jekk l-awturi tal-persekuzzjoni, tat-tortura jew ta' trattament jew kastig inuman jew degradanti humiex suġġetti għal sanzjonijiet fil-prattika meta jinstabu responsabbli fil-pajjiż konċernat. Għal din ir-raġuni, huwa importanti li, fejn l-applikant juri li jkun hemm raġunijiet serji ð validi ï sabiex il-pajjiż ma jiġix kunsidrat bħala wieħed bla periklu fiċ-ċirkostanzi partikolari tiegħu, l-indikazzjoni tal-pajjiż bħala wieħed bla periklu ma tistax aktar tiġi meqjusa bħala relevanti għalih. ê 2005/85/KE premessa 22 (adattat) ð ġdid (34) L-Istati Membri għandhom jeżaminaw l-applikazzjonijiet kollha abbażi tas-sustanza, jiġifieri jivvalutaw jekk l-applikant ikkonċernat jikkwalifikax bħala rifuġjat Ö għall-protezzjoni internazzjonali Õ skont id-Direttiva tal-Kunsill 2004/83/KE tad-29 ta' April 2004 dwar standards minimi għall-kwalifika u għall-istatus ta' ċittadini ta' pajjiżi terzi jew ta' persuni mingħajr Stat bħala rifuġjati jew bħala persuni li diversament jeħtieġu protezzjoni internazzjonali u l-kontenut tal-protezzjoni mogħtija, Direttiva […/../KE] [id-Direttiva dwar il-Kwalifika] ħlief fejn din id-Direttiva tkun tipprovdi mod ieħor, partikolarment meta wieħed ikun jista' raġonevolment jassumi li pajjiż ieħor ikun sejjer jagħmel l-eżaminazzjoni jew jipprovdi protezzjoni suffiċjenti. B'mod partikolari, l-Istati Membri ma għandhomx ikunu obbligati jivvalutaw is-sustanza ta' applikazzjoni għall-asil ð protezzjoni internazzjonali ï fejn pajjiż ta' asil preċedenti jkun ta lill-applikant l-istatus ta' rifuġjat jew inkella protezzjoni suffiċjenti u l-applikant jiġi ammess mill-ġdid f'dan il-pajjiż. ê 2005/85/KE premessa 23 ð ġdid (35) L-Istati Membri m'għandhomx ukoll ikunu obbligati li jivvalutaw is-sustanza ta' applikazzjoni għall-asil ð protezzjoni internazzjonali ï fejn l-applikant, minħabba konnessjoni ð suffiċjenti ï ma' pajjiż terz kif definit mil-liġi nazzjonali, jista' jkun mistenni b'mod raġonevoli li jfittex protezzjoni f'dak il-pajjiż terz ð , u jkun hemm bażijiet għall-kunsiderazzjoni li applikant se jkun ammess jew ammess mill-ġdid f'dak il-pajjiż ï. L-Istati Membri għandhom jipproċedu biss fuq din il-bażi meta dan l-applikant partikolari jkun protett fil-pajjiż terz konċernat. Sabiex jiġu evitati movimenti sekondarji ta' applikanti, għandhom jiġu stabbiliti prinċipji komuni għall-konsiderazzjoni jew indikazzjoni mill-Istati Membri ta' pajjiżi terzi bħala bla periklu. ê 2005/85/KE premessa 24 ð ġdid (36) Barra minn hekk, fir-rigward ta' ċerti pajjiżi terzi Ewropej, li josservaw standards partikolarment għoljin fir-rigward tad-drittijiet tal-bniedem u tal-protezzjoni ta' rifuġjati, l-Istati Membri għandhom jiġu eżentati milli jeżaminaw l-applikazzjonijiet għall-asil ð protezzjoni internazzjonali ï fir-rigward ta' applikanti li jidħlu fit-territorju tagħhom minn tali pajjiżi terzi Ewropej. Minħabba l-konsegwenzi potenzjali għall-applikant ta' eżami ristrett jew ta' nuqqas ta' eżaminazzjoni, din l-applikazzjoni tal-kunċett ta' pajjiż terz bla periklu għandha tkun ristretta għal każijiet li jinvolvu pajjiżi terzi li dwarhom il-Kunsill ikun issodisfa ruħu li l-istandards għoljin għas-sigurtà tal-pajjiż terz konċernat, kif stabbilit f'din id-Direttiva, ikunu sodisfatti. Il-Kunsill għandu jieħu deċiżjonijiet f'dan il-qasam wara konsultazzjoni mal-Parlament Ewropew. ê 2005/85/KE premessa 25 Isegwi min-natura tal-istandards komuni fir-rigward taż-żewġ kunċetti ta' pajjiż terz bla periklu kif stabbiliti f'din id-Direttiva, li l-effett prattiku tal-kunċetti jiddependi fuq jekk il-pajjiż terz ikkonċernat jippermettix lill-applikant ikkonċernat jidħol fit-territorju tiegħu. ò ġdid (37) Sabiex jiġi faċilitat l-iskambju regolari tal-informazzjoni dwar l-applikazzjoni nazzjonali tal-kunċetti tal-pajjiż ta' oriġini bla periklu, pajjiż terz bla periklu u pajjiż terz Ewropew bla periklu u biex tiġi preparata aktar armonizzazzjoni possibbli fil-futur, l-Istati Membri għandhom jinnotifikaw jew perjodikament jinfurmaw lill-Kummissjoni dwar pajjiżi terzi li għalihom huma applikati dawn il-kunċetti. ê 2005/85/KE premessa 26 ð ġdid (38) Fir-rigward tal-irtirar tal-istatus ta' rifuġjat ð jew protezzjoni sussidjarja ï, l-Istati Membri għandhom jiżguraw li l-persuni li jibbenefikaw mill-ð protezzjoni internazzjonali ï istatus ta' rifuġjat jkunu debitament informati dwar il-possibbiltà ta' rikonsiderazzjoni tal-istatus tagħhom u jkollhom l-opportunità sabiex jagħtu l-fehma tagħhom qabel mal-awtoritajiet ikunu jistgħu jieħdu deċiżjoni motivata dwar l-irtirar tal-istatus tagħhom. Madankollu, it-tneħħija ta' dawn il-garanziji għandha tkun permessa meta r-raġunijiet għaċ-ċessjoni tal-istatus ta' rifuġjat ma jkunux relatati ma' bidla tal-kundizzjonijiet li fuqhom ikun ibbażat ir-rikonoxximent. ê 2005/85/KE premessa 27 (adattat) ð ġdid (39) Ikun jirrifletti prinċipju bażiku tal-liġi Ö tal-Unjoni Õ Komunitarja li d-deċiżjonijiet meħuda fir-rigward ta' applikazzjoni għall-asil ð protezzjoni internazzjonali, id-deċiżjonijiet dwar ir-rifjut biex jerġa' jinfetaħ l-eżami ta' applikazzjoni wara l-waqfien tagħha ï u Ö d-deċiżjonijiet Õ fir-rigward tal-irtirar tal-istatus ta' rifuġjat jew ta' ð protezzjoni sussidjarja ï jkunu suġġetti għal rimedju effettiv quddiem qorti jew tribunal fis-sens tal-Artikolu 234 tat-Trattat. L-effikaċja tar-rimedju, ukoll fir-rigward tal-eżami tal-fatti relevanti, tiddependi fuq is-sistema amministrattiva u ġudizzjarja ta' kull Stat Membru fit-totalità tagħha. ê 2005/85/KE premessa 28 (40) Skont l-Artikolu 72 64 tat-Trattat dwar il-Funzjonament tal-Unjoni Ewropea, din id-Direttiva ma tolqotx l-eżerċizzju tar-responsabbiltajiet li jaqgħu fuq l-Istati Membri fir-rigward taż-żamma tal-liġi u l-ordni u tas-salvagwardja tas-sigurtà interna. ê 2005/85/KE premessa 29 ð ġdid (41) Din id-Direttiva ma tittrattax dwar dawk il-proċeduri ð bejn l-Istati Membri ï li huma regolati mir-Regolament tal-Kunsill (KE) Nru. 343/2003 tat-18 ta' Frar 2003 Regolament (KE) Nru […/… ][li jistabbilixxi l-kriterji u l-mekkaniżmi sabiex ikun determinat l-Istat Membru responsabbli sabiex jeżamina applikazzjoni għall-asil ð protezzjoni internazzjonali ï depożitata f'wieħed mill-Istati Membri minn ċittadin ta' pajjiż terz ð jew persuna apolida ï] (Ir-Regolament ta' Dublin). ò ġdid (42) L-applikanti li għalihom japplika r-Regolament KE Nru […/…] [ir-Regolament ta' Dublin] għandhom igawdu minn aċċess għall-prinċipji u l-garanziji prinċipali stabbiliti f'din id-Direttiva u għall-garanziji speċjali skont ir-Regolament KE Nru […/…] [ir-Regolament Dublin]. ê 2005/85/KE premessa 30 (43) L-implementazzjoni ta' din id-Direttiva għandha tiġi valutata f'intervalli regolari li ma jaqbżux is-sentejn. ê 2005/85/KE premessa 31 (adattat) (44) Ladarba l-għan ta' din id-Direttiva, jiġifieri li jiġu stabbiliti standards minimi għal proċeduri fl-Istati Membri għall-għoti u l-irtirar tal-istatus ta' rifuġjat ma jistax jintlaħaq suffiċjentement mill-Istati Membri u għalhekk jista', minħabba l-iskala u l-effetti tal-azzjoni, jintlaħaq aħjar fil-livell Ö tal-Unjoni Õ Komunitarju, il-Komunità l-Ö Unjoni Õ tista' tadotta miżuri, skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx lil hinn min dak li huwa meħtieġ sabiex jintlaħaq dan l-għan. ê 2005/85/KE premessa 32 Skont l-Artikolu 3 tal-Protokoll dwar il-pożizzjoni tar-Renju Unit u tal-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunitá Ewropea, ir-Renju Unit, permezz ta' ittra tal-24 ta' Jannar 2001, innotifika x-xewqa tiegħu sabiex jieħu sehem fl-adozzjoni u l-applikazzjoni ta' din id-Direttiva. ê 2005/85/KE premessa 33 Skont l-Artikolu 3 tal-Protokoll dwar il-pożizzjoni tar-Renju Unit u tal-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunitá Ewropea, l-Irlanda, permezz ta' ittra tal-14 ta' Frar 2001, innotifikat ix-xewqa tagħha sabiex tieħu sehem fl-adozzjoni u l-applikazzjoni ta' din id-Direttiva. ò ġdid (45) Skont l-Artikolu 4a(1) tal-Protokoll Nru 21 dwar il-pożizzjoni tar-Renju Unit u l-Irlanda fir-rigward taż-Żona ta' Libertà, Sigurtà u Ġustizzja, annessa mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u mingħajr ħsara għall-paragrafu 2 ta' dak l-Artikolu, sakemm ir-Renju Unit u l-Irlanda ma jkunux innotifikaw ix-xewqa tagħhom li jaċċettaw din il-miżura, skont l-Artikolu 4 ta' dak il-Protokoll, huma mhumiex marbutin bih u jibqgħu marbuta bid-Direttiva 2005/85/KE. ê 2005/85/KE premessa 34 (46) Skont l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat tal-Unjoni Ewropea u mat-Trattat dwar il-funzjonament tal-Unjoni Ewropea li jistabbilixxi l-Komunità Ewropea, id-Danimarka ma tieħux sehem fl-adozzjoni ta’ din id-Deċiżjoni u mhux marbuta magħha jew suġġetta għall-applikazzjoni tagħha. ê 2005/85/KE premessa 8 ð ġdid (47) Din id-Direttiva tirrispetta d-drittijiet fundamentali u tosserva l-prinċipji rikonoxxuti b'mod partikolari mill-Karta tad-Drittijiet Fundamentali tal-Unjoni Ewropea. ð B'mod partikolari, din id-Direttiva tfittex li tiżgura rispett sħiħ għad-dinjità tal-bniedem u li tippromwovi l-applikazzjoni tal-Artikoli 1, 18, 19, 21, 23, 24 u 47 tal-Karta u għandha tiġi implimentata skont dan. ï ò ġdid (48) L-obbligu tat-traspożizzjoni ta' din id-Direttiva fil-liġi nazzjonali għandu jkun limitat għal dawk id-dispożizzjonijiet li jirrappreżentaw bidla sostantiva meta mqabbla mad-Direttiva preċedenti. L-obbligu li d-dispożizzjonijiet li ma nbidlux jiġu trasposti ġej mid-Direttiva preċedenti. (49) Din id-Direttiva għandha tkun bla preġudizzju għall-obbligi tal-Istati Membri relatati mal-limiti ta' żmien għat-traspożizzjoni fil-liġi nazzjonali tad-Direttivi mniżżla fl-Anness II, Parti B. ê 2005/85/KE ð ġdid ADOTTAW DIN ID-DIRETTIVA: KAPITOLU I Dispożizzjonijiet ġenerali Artikolu 1 Għan L-għan ta' din id-Direttiva huwa li jiġu stabbiliti standards minimi għal proċeduri ð komuni ï fl-Istati Membri għall-għoti u l-irtirar tal-ð istatus tal-protezzjoni internazzjonali skont id-Direttiva …/…/UE [id-Direttiva dwar il-Kwalifika] ï istatus ta' rifuġjat. Artikolu 2 Definizzjonijiet Għall-finijiet ta' din id-Direttiva: (a) "il-Konvenzjoni ta' Ġinevra" tfisser il-Konvenzjoni tat-28 ta' Lulju 1951 li għandha x'taqsam mal-istatus tar-rifuġjati, kif emendata bil-Protokoll ta' New York tal-31 ta' Jannar 1967; (b) “applikazzjoni” jew “applikazzjoni għall-asil” tfisser applikazzjoni magħmula minn ċittadin ta' pajjiż terz jew minn persuna apolidi li tista' tiġi mifhuma bħala talba għal protezzjoni internazzjonali minn Stat Membru taħt il-Konvenzjoni ta' Ġinevra. Kull applikazzjoni għal protezzjoni internazzjonali hija preżunta applikazzjoni għall-asil, sakemm il-persuna konċernata ma titlobx b'mod espliċitu xi protezzjoni oħra li għaliha tista' ssir applikazzjoni separatament; ò ġdid (b) "applikazzjoni" jew "applikazzjoni" għal protezzjoni internazzjonali" tfisser talba magħmula minn ċittadin nazzjonali ta' pajjiż terz jew persuna apolida għal protezzjoni minn Stat Membru, li tista' tinftiehem li tfittex stat ta' rifuġjat jew stat ta' protezzjoni sussidjarja, u li ma titlobx espliċitament tip ieħor ta' protezzjoni, barra mill-iskop tad-Direttiva […./../UE] [id-Direttiva dwar il-Kwalifika], li tista' ssir applikazzjoni separata għaliha; ê 2005/85/KE ð ġdid (c) "applikant" jew "applikant għall-ð protezzjoni internazzjonali ï asil" tfisser ċittadin ta' pajjiż terz jew persuna apolida li għamel applikazzjoni għall-asil ð protezzjoni internazzjonali ï li fir-rigward tagħha deċizjoni finali tkun għadha ma tteħditx; ò ġdid (d) "applikant li għandu bżonn garanziji proċedurali speċjali" tfisser applikant li minħabba età, sess, orjentazzjoni sesswali, identità sesswali, diżabbiltà, mard fiżiku, mard mentali, disturbi post trawmatiċi jew konsegwenzi ta' tortura, stupru jew forom serji oħra ta' vjolenza psikoloġika, fiżika jew sesswali għandu bżonn garanziji speċjali sabiex jibbenefika mid-drittijiet u jirrispetta l-obbligi skont din id-Direttiva; ê 2005/85/KE ð ġdid (e d) “deċiżjoni finali” tfisser deċiżjoni dwar jekk iċ-ċittadin ta' pajjiż terz jew persuna mingħajr Stat jingħatawx status ta' rifuġjat ð jew protezzjoni sussidjarja ï skont Direttiva […./../UE] [id-Direttiva dwar il-Kwalifika] 2004/83/KE u li ma jkunx soġġett aktar għal rimedju fil-qafas tal-Kapitolu V ta' din id-Direttiva irrispettivament jekk tali rimedju għandux l-effett li jippermetti applikanti jibqgħu fl-Istati Membri konċernati sal-eżitu tagħha, soġġett għall-Anness III ta' din id-Direttiva; (f e) “awtorità li tiddeċiedi” tfisser kwalunkwe korp semi-ġudizzjarju jew amministrattiv fi Stat Membru responsabbli sabiex jeżamina applikazzjonijiet għall-asil ð protezzjoni internazzjonali ï , u kompetenti sabiex jieħu fl-ewwel istanza deċiżjonjiet f'tali każijiet, suġġett għall-Anness I; (g f) “rifuġjat” tfisser ċittadin ta' pajjiż terz jew persuna mingħajr Stat li jissodisfaw ir-rekwiżiti tal-Artikolu 2(d) tad-Direttiva […./../UE] [id-Direttiva dwar il-Kwalifika] 1 tal-Konvenzjoni ta' Ġinevra kif stipulati fid-Direttiva 2004/83/KE; ò ġdid (h) "persuna eliġibbli għall-protezzjoni sussidjarja" tfisser ċittadin ta' pajjiż terz jew persuna apolida li jissodisfa r-rekwiżiti tal-Artikolu 2(f) tad-Direttiva […./../UE] [ id-Direttiva dwar il-Kwalifika]; (i) "status ta' protezzjoni internazzjonali" tfisser l-għarfien minn Stat Membru ta' ċittadin nazzjonali ta' pajjiż terz jew persuna apolida bħala rifuġjat jew bħala persuna eliġibbli għal protezzjoni sussidjarja; ê 2005/85/KE (j g) "status ta' rifuġjat" ifisser l-għarfien minn Stat Membru ta' ċittadin nazzjonali ta' pajjiż terz jew persuna apolida bħala rifuġjat; ò ġdid (k) "status ta' protezzjoni sussidjarja" ifisser l-għarfien minn Stat Membru ta' ċittadin nazzjonali ta' pajjiż terz jew persuna apolida bħala persuna eliġibbli għal protezzjoni sussidjarja; (l) "minorenni" ifisser ċittadin ta' pajjiż terz jew persuna apolida taħt l-età ta' 18-il sena; ê 2005/85/KE (adattat) ð ġdid (m h) “minorenni mhux akkumpanjat” ifisser ð minorenni kif definit fl-Artikolu 2(1) tad-Direttiva […/…/UE []id-Direttiva dwar il-Kwalifika] ï persuna taħt l-età ta' 18-il sena li tasal fit-territorju tal-Istati Membri mhux akkumpanjata minn adult responsabbli għaliha skont il-liġi jew skont il-konswetudini, u għal dak iż-żmien li hija ma tkunx qiegħda tingħata l-ħarsien ta' tali persuna; din tinkludi minorenni li tkun tħalla waħdu wara li jkun daħal fit-territorju tal-Istati Membri; (n i) “rappreżentant” ifisser ð persuna jew organizzazzjoni maħtura mill-awtoritajiet kompetenti biex taġixxi bħala tutur legali sabiex tgħin u tirrappreżenta minorenni mhux akkumpanjat fi proċeduri mhux provduti f'din id-Direttiva bil-għan li tiżgura l-aħjar interessi tat-tfal u teżerċita kapaċità legali għall-minorenni fejn ikun meħtieġ. Meta organizzazzjoni taġixxi bħala rappreżentant, hi għandha taħtar persuna responsabbli għat-twettiq tal-kompiti tat-tutur legali fir-rigward tal-minorenni, skont din id-Direttiva ï persuna li taġixxi f'isem organizzazzjoni li tirrappreżenta minorenni mhux akkumpanjat bħala tutur legali, persuna li taġixxi f'isem organizzazzjoni nazzjonali li hija responsabbli għal kura u l-benessri tal-minorenni, jew kwalunkwe rappreżentazzjoni xierqa oħra maħtura biex tiżgura l-aħjar interessi tiegħu; (o j) “irtirar ta' status ta' rifuġjat ð protezzjoni internazzjonali ï” ifisser id-deċiżjoni minn awtorità kompetenti li tirrevoka, twaqqaf jew tirrifjuta li ġġedded l-istatus ta' rifuġjat jew ta' ð protezzjoni su